**Szombathelyi Vadvirág Óvoda**

OM 201754

**ÉVES BESZÁMOLÓ**

**2020-2021**

**nevelési év**

Szombathely, 2021. június 21. Készítette: Halász Imréné óvodavezető

Tartalomjegyzék

[1. A Beszámoló törvényi háttere 3](#_Toc45478632)

[2. Az Alapító Okirat szerinti feladatellátás 5](#_Toc45478633)

[2.1. Az intézmény Alapító Okiratban foglalt alaptevékenysége 5](#_Toc45478634)

[3. Bevezető helyzetelemzés 6](#_Toc45478635)

[4. Pedagógiai folyamatok 9](#_Toc45478636)

[4.1. Pedagógiai folyamatok-tervezés 9](#_Toc45478637)

[4.2. Pedagógiai folyamatok- Megvalósítás 14](#_Toc45478638)

[4.3. Pedagógiai folyamatok-ellenőrzés 20](#_Toc45478639)

[4.4. Pedagógiai folyamatok-értékelés 24](#_Toc45478640)

[4.5. Pedagógiai folyamatok-korrekció 25](#_Toc45478641)

[5. Személyiség-, és közösségfejlesztés 28](#_Toc45478642)

[5.1. Személyiség-, és közösségfejlesztés-személyiségfejlesztés 28](#_Toc45478643)

[5.2. Személyiség-, és közösségfejlesztés-közösségfejlesztés 34](#_Toc45478644)

[6. Eredmények 36](#_Toc45478645)

[7. Belső kapcsolatok, együttműködés, kommunikáció 37](#_Toc45478646)

[8. Az intézmény külső kapcsolatai 43](#_Toc45478647)

[8. A pedagógiai munka feltételei 46](#_Toc45478648)

[8.1.A pedagógiai munka feltételei-tárgyi, infrastrukturális feltételek 46](#_Toc45478649)

[8.2. A pedagógiai munka feltételei-személyi feltételek 47](#_Toc45478650)

[8.3. A pedagógiai munka feltételei-szervezeti feltételek 50](#_Toc45478651)

[9. A kormány és az oktatásért felelős miniszter által kiadott, az óvodai nevelés országos alapprogramban megfogalmazott elvárásoknak és a pedagógiai programban megfogalmazott céloknak való megfelelés 53](#_Toc45478652)

[Mellékletek 57](#_Toc45478653)

## A Beszámoló törvényi háttere

**A nemzeti köznevelésről szóló 2011. évi A nemzeti köznevelésről szóló 2011 évi CXC. törvény 85. §(2) értelmében készült a Beszámoló, melynek alapját az éves Munkaterv képezte. Ezen dokumentum elkészítésénél a következő jogszabályokat vettem figyelembe:**

**Hatályos jogszabályok:**

* 1992. évi XXXIII. törvény a közalkalmazottak jogállásáról/továbbiakban: Kjt./ és a végrehajtási rendeletei
* 2011. évi CXCV. törvény az államháztartásról
* 2012. évi I. törvény a munka törvénykönyvéről (Mt.)
* 2011. évi CXC. törvény a nemzeti köznevelésről ( Nkt.)
* 2011. évi CLXXIX. törvény a nemzetiségek jogairól
* 2007. évi CLII. törvény egyes vagyonnyilatkozat-tételi kötelezettségekről
* 1997. évi XXXI. törvény A gyermekvédelemről és a gyámügyi igazgatásról /Gyvt./
* 1998. évi LXXXIV. törvény a családok támogatásáról
* 2012. évi II. törvény a szabálysértésekről, a szabálysértési eljárásokról és a szabálysértési nyilvántartási rendszerről
* 2003. évi CXXV. törvény az egyenlő bánásmódról és az esélyegyenlőség előmozdításáról
* 1999. évi XLII. Törvény a nemdohányzók védelméről és a dohánytermékek fogyasztásának, forgalmazásának egyes szabályairól
* 1995. évi LXVI. törvény a közokiratokról, a közlevéltárakról és a magánlevéltári anyag védelméről.
* 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról
* 370/2011. (XII. 31.) Korm. rendelet a költségvetési szervek belső kontrollrendszeréről és belső ellenőrzéséről
* 368/2011. (XII.31.) Korm. rendelet az államháztartásról szóló törvény végrehajtásáról
* 229/2012.(VIII.28) Korm. rendelet a nemzeti köznevelésről szóló törvény végrehajtásáról
* 363/2012. (XII.17) Korm. rendelet az Óvodai nevelés országos alapprogramjáról
* 149/1997. (IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról
* 335/2005. (XII.29.) Korm. rendelet a közfeladatot ellátó szervek iratkezelésének általános követelményeiről
* 290/2011. (XII. 22.) Korm. rendelet a honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról
* 277/1997. (XII. 22.) Korm. rendelet a pedagógus-továbbképzésről,  
  a pedagógus-szakvizsgáról, valamint a továbbképzésben résztvevők juttatásairól és kedvezményeiről
* 89/1995. (VII. 14.) Korm. rendelet a foglalkozás-egészségügyi szolgálatról
* 15/2013.(II.26.) EMMI rendelet a pedagógiai szakszolgálati intézmények működéséről
* 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról
* 49/2016. (XII. 28.) EMMI rendelet az emberi erőforrások miniszterének feladatkörét érintő ágazati honvédelmi feladatokról
* 51/1997. (XII.18.) NM. rendelet a kötelező egészségbiztosítás keretében igénybe vehető

betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról

* 2/2005. (III.1.) OM rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról: 1.számú melléklet a 2/2005. (III. 1.) OM rendelethez  
  A Sajátos nevelési igényű gyermekek óvodai nevelésének irányelve
* 26/1997. (IX.3.) NM rendelet az iskola-egészségügyi ellátásról
* 62/2011. (XII. 29.) BM rendelet a katasztrófák elleni védekezés egyes szabályairól
* 44/2007. (XII. 29.)  OKM. rendelet a katasztrófák elleni védekezés és a polgári védelem ágazati feladatairól
* 78/2003. (XI. 27.) GKM rendelet a játszótéri eszközök biztonságosságáról
* Országos tanfelügyelet, kézikönyv óvodák számára
* Önértékelési kézikönyv óvodák számára
* Útmutató a pedagógusok minősítési rendszeréhez
* Szombathely Megyei Jogú Város Önkormányzatának hatályos rendeletei és határozatai

**Munkám során azoknak az alapvető szakmai-, pedagógiai elveknek, értékeknek a megvalósítását tűztem ki célul, amelyeket a nevelőtestület, a Fenntartó Önkormányzat és a szülők elvárnak intézményünktől. Törekedtem és a jövőben is törekedni fogok arra, hogy óvodánk megőrizze családias jellegét és egy gyermekközpontú, érzelmi biztonságot nyújtó, otthonos, derűs és szeretetteljes légkörben nevelkedhessenek a hozzánk járó gyermekek.**

## Az Alapító Okirat szerinti feladatellátás

|  |  |
| --- | --- |
| **Az intézmény megnevezése** | **Szombathelyi Vadvirág Óvoda** |
| **Címe** | **9700 Szombathely, Selmec u. 2** |
| **OM azonosítója** | **201754** |

|  |  |
| --- | --- |
| **Az intézménybe felvehető maximális gyermeklétszám** | **86 fő** |
| **Csoportok száma** | **3 csoport** |
| **Alapításának dátuma** | **1942** |
| **Fenntartó szerv neve és címe** | **Szombathely Megyei Jogú Város Önkormányzata**  **9700 Szombathely, Kossuth Lajos u. 1-3** |

## 2.1. Az intézmény Alapító Okiratban foglalt alaptevékenysége

|  |  |
| --- | --- |
| **A költségvetési szerv alaptevékenysége kormányzati funkció szerinti bontásban** | |
| 851020 | Óvodai nevelés |
| 091110 | Óvodai nevelés, ellátás szakmai feladatai |
| 091120 | Sajátos nevelési igényű gyermekek óvodai nevelésének, ellátásának szakmai feadatai |
| 096010 | Óvodai intézményi étkeztetés |
| 091140 | Óvodai nevelés, ellátás működtetési feladatai |

## Bevezető helyzetelemzés

Az éves Beszámoló, a 2020-2021-es nevelési év Munkaterve, az intézmény belső elvárásai, a belső-, illetve a Fenntartói és tanfelügyeleti ellenőrzések, és az önértékelések során feltárt eredmények alapján készült. Beszámolómban elemezni, értékelni kívánom a következő területeket:

* az Oktatási Hivatal által kiadott Önértékelési kézikönyv óvodák számára, az intézményi önértékelés területeinek kiemelt elvárásainak teljesülését,
* a nevelőtestület által a nevelési évre fontosnak ítélt és tervezett feladatok megvalósulásának mértékét, minőségét, valamint
* a fenntartó által meghatározott éves feladatok elvégzésére vonatkozó megállapításokat.

A 2020-2021-es nevelési év- az előző évhez hasonlóan-, a világjárvány miatt,rendhagyó nevelési évnek számított.2021. március 8-ától az óvodai ellátás ügyeleti rendszerben került megvalósításra.  A Kormány 111/2021. (III.6.) Korm. rendelete a védelmi intézkedések ideiglenes szigorítása idején a gyermekfelügyeletről és a köznevelési intézmények működését érintő egyes veszélyhelyzeti intézkedésekről szóló 18/2021. (III.6.) EMMI határozatban foglaltak alapján a szülők igénye és kérelme alapján biztosítottuk a gyermekfelügyeletet, valamint a szociális és gyermekvédelmi szolgáltatásoknak a veszélyhelyzet ideje alatt elrendelt működési rendjéről szóló 556/2020. (XII.4.) Korm. rendelet megfelelő alkalmazásával a gyermekfelügyeletet igénybe nem vevők étkeztetését. A 145/2021. (III.27.) Korm. rendelet szerint az óvodák 2021. április 19-én nyitottak ki. A nyitás után az óvodánkba járó gyermekek 25%-a távolmaradási engedéllyel továbbra is otthon maradt.

A 2020/2021. nevelési évben a köznevelési intézményekben a járványügyi készenlét idején alkalmazandó eljárásrend figyelembevételével az Intézkedési tervben foglaltak szerint jártunk el:

- zsiliprendszert működtettünk,

- a gyermekeket saját csoportjukban helyeztük el az ügyeleti rendszer idején is,

- az ügyeletet nem igénylő gyermekek szüleivel „szülői tájékoztatás” formájában online tartottuk a kapcsolatot, segítve ezzel a szülők gyermekekkel kapcsolatos tevékenységét,

- a járványos betegségek időszakában a gyermekeket fokozott figyelemmel kísértük. A továbbfertőződések megelőzése érdekében még jobban tudatosítottuk a kézmosás, a helyes zsebkendőhasználat stb. fontosságát, az óvoda folyamatos fertőtlenítő takarítására nagy gondot fordítottunk.

Pedagógiai, módszertani tudásunkkal támogatást nyújtottunk abban, hogy a szülők hasznosan töltsék a megnövekedett közös időt, jobban tudjanak foglalkozni gyermekükkel. A sok szempontból egyedi helyzetben, az óvodapedagógusok hivatástudatból, a gyermekek és családok iránti elkötelezettségből, a megváltozott körülmények között is folytatták nevelő munkájukat – online segítségnyújtás formájában.

A nevelési év alatt mindvégig törekedtünk arra, hogyegy minőségi óvodai intézményi rendszert tudjunk működtetni, amely napjaink elvárásainak megfelel, a köznevelés új irányait, a köznevelési törvényből adódó változásokat figyelembe veszi. Az Óvodai nevelés országos alapprogramjában megfogalmazott elvárásoknak és az Évszak-Járó pedagógiaiprogramban megfogalmazott intézményi céloknak való megfelelés, a Zöld Óvodai kritériumrendszer feltételeinek bővítése, és a bábozás, kiemelt céljaink és feladataink közé tartozott. Kiemelt céljaink és feladataink megvalósítását nagyban segítette az egymás közti tapasztalatok cseréje a hospitálások alkalmával, valamint az önértékelések teljesítése.

A nevelési év során törekedtünk a nevelőmunka értékeinek megtartására, ezzel biztosítva azt, hogy óvodánk betöltse funkcióját, és a gyermeki személyiség minél sokoldalúbb fejlesztését, a közösségi értékek megtartását és a nagycsoportosok iskolára felkészítését biztosítani tudjuk.

Az óvodába járó kisgyermekek nevelése-fejlesztése a magas csoportlétszámok ellenére képességeikhez, fejlettségükhöz és szociális helyzetükhöz mérten zajlott. A pedagógiai szakszolgálat, és az utazó gyógypedagógusok, a szülők és a pedagógusok munkáját, intézményünk feladatainak ellátását segítették.

Óvodánkban biztosítani tudtuk a szakmailag-pedagógiailag megfelelő színvonalú nevelést, a stabil, folyamatos működést, a szükséges személyi – tárgyi feltételeket.

A koronavírus terjedése okán kihirdetett veszélyhelyzet miatt az emberi erőforrások miniszterének határozata alapján a 2021/2022-es óvodai nevelési évre történő beiratkozás az előző évektől eltérően más időpontban és eljárásrendben – a személyes kontaktus elkerülésével– elsősorban elektronikusan e-mailben vagy telefonon történt.

Ennek értelmében a szülők e-mailben, telefonon tudták jelezni gyermekeik beiratkozási szándékát.

Adataink szerint a következő nevelési évben is maximális csoportlétszámmal fogunk működni. A 2021-2022-es nevelési évre jelentkezett óvodaköteles körzetes gyermekeket el tudjuk helyezni, a nem óvodaköteles gyermekek elutasításra kerültek.

**Kiemelt céljaink voltak:**

* Az Óvodai nevelés országos alapprogramban megfogalmazott elvárásoknak és az

Évszak -Járó pedagógiai programban megfogalmazott intézményi céloknak való megfelelés,

* A Zöld Óvodai kritériumrendszer feltételeinek bővítése,
* A bábjáték által a gyermekek sokoldalú, komplex személyiség fejlesztése,
* Népi hagyományok átörökítése,
* Szervezetfejlesztés, a szervezet szakmai színvonalának megtartása, további erősítése
* Az Önértékelési rendszer működtetése, pedagógus önértékelés lefolytatása,
* Gyakornok kolléganők minősítő vizsgájának lebonyolítása,
* Család – Óvoda kapcsolatának további erősítése,
* On-line kapcsolattartás megvalósítása a kialakult járványhelyzetben, családok segítése a mindennapi gyakorlatban.

**A célok elérését támogató kiemelt feladataink:**

* Az Óvodai nevelés országos alapprogramjának megfelelően a gyermekek egészséges fejlődésének elősegítése, a szülőföldhöz kötődés, a népi hagyományokkal, népművészeti elemekkel, nemzeti szimbólumokkal való ismerkedés a gyermekek életkori sajátosságaihoz igazodóan.
* Népi kismesterségekkel való ismerkedés a Néphagyományőrző munkaközösség munkaterve alapján, az ELTE-Savaria Regionális Pedagógiai Szolgáltató és Kutató Központ Bázisóvodai munkaterv alapján, szakmai napok szervezése, a régió óvodapedagógusai számára, a kialakult járványügyi helyzetnek megfelelően on-line lebonyolítással,
* Közös programok megvalósítása a kollégákkal ebben a nevelési évben pl. kirándulás a nevelési év végén,
* Önértékelési csoport támogatása, a pedagógus önértékelések lefolytatása, a minősítő vizsgák lebonyolítása,
* A hagyományos közös programok a családokkal az idei nevelési évben nem kerülhettek megrendezésre,
* Az on-line kapcsolattartás érdekében gyors reagálás a pedagógusok részéről, figyelemfelhívó, motiváló tartalmak készítése, és eljuttatása a szülőkhöz.

A következőkben az Oktatási Hivatal által kiadott Önértékelési kézikönyv óvodák számára negyedik javított kiadásában (hatályos 2019. január 1-től) az intézményi önértékelés területeinek kiemelt elvárásainak teljesülését elemzem, értékelem.

|  |  |  |  |  |  |
| --- | --- | --- | --- | --- | --- |
| 4. Pedagógiai folyamatok4.1. Pedagógiai folyamatok-tervezés | | | | | |
| Önértékelési szempont | Elvárás  ***Az éves munkaterv összhangban van a stratégiai dokumentumokkal és a munkaközösségek terveivel.*** | | | | |
| Stratégiai és operatív tervezés megvalósulá-sa a 2020-2021-es nevelési évben. | Az intézmény éves Munkatervének elkészítése a nevelőtestület bevonásával történt a jogszabályi előírásoknak, az Óvodai nevelés országos alapprogramjához, valamint a Pedagógiai Programunkhoz igazodva, kiemelve az óvodánk sajátos arculatát és helyi sajátossságait. A tervezés során külön figyelmet fordítottunk a stratégiai –operatív dokumentumok koherens kialakítására.  **Stratégiai és operatív tervezés megvalósulása**  **a 2020-2021-as nevelési évben**  Az intézmény pedagógiai programjában megjelenő nevelési – fejlesztési – oktatási célok és feladatok meghatározásában, azok folyamatos felülvizsgálatában minden pedagógus részt vesz. A gyermekek fejlődésének elősegítésére, az eredmények javítására, a következő életszakaszra történő felkészítésre helyezzük a hangysúlyt. A tanulást, tanítást egységes, tervezett pedagógiai folyamatként kezeljük. A 2019-2020-as nevelési év beszámolóira építve határoztuk meg a 2020-2021-es nevelési év fejlesztési irányait minden területen (óvodaszintű, munkaközösségi, csoportszintű). A gyermekek érdekeinek maximális figyelembe vételével, a nevelő – fejlesztő munka továbbfejlesztésének szándékával állítottuk össze éves terveinket, melyek megvalósítását egyes esetekben megnehezítette a járványhelyzet.  Ahhoz, hogy céljainkat, feladatainkat képesek legyünk teljesíteni, a képzettségünk, jó munkatársi légkörünk mellé, az átgondolt minőségi szakmai munkára való törekvésünk folyamata is hozzájárult.  Folyamatos tevékenykedtetéssel, lehetőségeink kihasználásával, a gyermekek élménygazdag, harmonikus fejlesztését biztosítottuk, figyelembe véve a gyermekek életkori és egyéni sajátosságait. A betervezett feladatokat nevelési céljainknak megfelelően, a gyermekek személyiségének sokoldalú kibontakoztatásával folyamatosan sikerült megvalósítani. Fontosnak tartjuk az alapos felkészülést, tervezést és a rugalmas megvalósítást. A tevékenységekben megvalósuló tanulási folyamat felépítése éves tervben történik, melynek heti egymásra épülése, illetve projektekben való megvalósulása a cél elérését segítő, világos rendszert alkot. A pedagógiai munka megtervezésére és értékelésére saját szerkesztésű elektronikusan vezetett csoportnaplónkban kerül sor. Az óvodapedagógusok törekszenek egyrészt a gyermek egyéni érdeklődésének, előzetes tudásának, képességeinek, másrészt az adott tevékenység motiváló hatásának figyelembevételével tervezni a képességfejlesztés folyamatát, az egyéni fejlődést segítő differenciált folyamatokat. A választott módszerek és eszközök, taulási formák alkalmazása során az óvodapedagógusok élhetnek módszertani szabadságukkal.  Az SZMSZ a munkatársak felelősségét, jogkörét és hatáskörét egyértelműen meghatározza, felhatalmazást ad. Tartalma szerint munkaköri leírásokban került meghatározásra a munkatársak felelőssége, jogköre és hatásköre. Ez adja a munka értékelésének és ellenőrzésének alapját is. A vezetési feladatok megosztása az SZMSZ-ben megfogalmazottak szerint történt.  A jogszabályi változásoknak megfelelően az SZMSZ és a Házirend felülvizsgálata és jogszabályi megfeleltetése megtörtént. Kidolgozásra került a járványügyi készültséggel kapcsolatos Intézkedési terv. Az intézményünkben folyó pedagógiai folyamatok továbbfejlesztése érdekében az éves tervezőmunkánkat – kiemelten a pandémia idején is – stratégiai dokumentumaink (PP, SZMSZ, Munkaterv, Munkaközösségi – szakmai, belső önértékelési – éves tervek) határozták meg.  Az éves munkatervben a Pedagógiai program egy-egy kiemelt területére fókuszáltunk úgy, hogy az éves beszámolóban megfogalmazott fejlesztendő területek szakmai munkánkat meghatározták. A stratégiai dokumentumok figyelembe vételével – egymásra épülve – az intézményi éves munkaterv kiemelt feladataival összhangban készült el a hagyományőrző munkaközösség munkaterve.  Alapdokumentumaink elérhetőek az óvoda honlapján: [www.ovivadvirag.hu](http://www.ovivadvirag.hu) , illetve a vezetői irodában.  Magas szintű nevelőmunkánk alapja:   * a Fenntartóval történő jogszabály szerinti együttműködés, * saját készítésű Évszak-Járó Pedagógiai Programunk, melynek célja és tartalma összhangban van az Óvodai nevelés országos alapprogramjának célrendszerével és tartalmával, valamint az Alapító Okiratban foglaltakkal, * éves munkatervek összhangja, * a nevelőtestület bevonása a tervezés folyamatába, * logopédiai-, gyógypedagógiai fejlesztés, fejlesztőpedagógus segítsége a mindennapokban, integrált nevelés, * tehetséggondozás- Tehetségműhely havi rendszerességgel, kiállítások a gyermekek munkáiból, városi alkotó pályázat lebonyolítása, kiállítás az alkotásokból, a kiemelkedő alkotások díjazása, * gyermekvédelmi tevékenység, * továbbképzések, belső tudásmegosztás, szakmai napok megvalósítása, * az intézmény dolgozóinak személye.   Az Évszak-Járó Pedagógiai Program a gyermeki személyiség fejlesztésére vonatkozó célkitűzések, a rendelkezésre álló eszközök és pedagógiai környezet közötti összhang megteremtésére törekszik, a gyermekek életkori sajátosságainak maximális figyelembe vételével.  **A 2020-2021-as nevelési évben is kötelességünknek éreztük :**   * a gyermekek érdekeinek tiszteletben tartásával nyugodt, kiegyensúlyozott és derűs légkör biztosítását, * törvényes és színvonalas intézményműködtetést, * az Óvodai nevelés országos alapprogramjára épülő, helyi pedagógiai programunkban megfogalmazott – a gyermeki személyiség komplex fejlesztését szolgáló – célok tudatos beépítését a tervezés, megvalósítás, értékelés és korrekció folyamataiba, a csoportok és az egyes gyermekek szintjein egyaránt: * **az egészséges életmód alakítása,** * **az érzelmi, az erkölcsi és az értékorientált közösségi nevelés**, * **az anyanyelvi-, értelmi fejlesztés és nevelés megvalósítása** területén.   Mindemellett kiemelten kezeljük a speciális kompetenciák, mint az alkotóképesség fejlesztését, illetve a tehetséggondozást több területen. Segítjük a hátrányokkal küzdő gyermekeket és családjaikat. Meghatározónak tartjuk az érzelmi biztonságot adó, elfogadó, szeretetteljes légkört, mint a szocializáció és közösségi nevelés, valamint az integráció alapkövét. A csoportok kialakításánál vegyes életkorú csoportok szervezésére törekszünk. Céljaink megvalósulását az egymásra épülő, komplex módon érvényesülő tevékenységek biztosították, melyek óvodai nevelő munkánk teljes rendszerét átszőtték. A sokszínű tevékenységek biztosították a gyermekek teljes személyiségfejlődését. | | | | |
|  | Az elemzés, értékelés alapján meghatározott:  **Erősségek:** stratégiai, operatív dokumentumok koherens kialakítása. A vészhelyzetre gyors reagálás, tervezetekkel, ajánlásokkal azonnali segítségnyújtás a szülőknek.  **Fejleszthető területek:** nem jelölünk meg. | | | | |
| 4.2. Pedagógiai folyamatok- Megvalósítás | | | | | |
| Önértékelési szempont | Elvárás  ***A nevelési év végi beszámoló megállapításai alapján történik a következő nevelési év tervezése.*** | | | | |
| Az intézmény működését irányító éves tervek és a beszámolók viszonya, egymásra épülésének gyakorlata a 2020-2021-es nevelési évben. | A stratégiai dokumentumokra (pedagógiai program, vezetői pályázat) épült az óvoda éves munkaterve, ehhez kapcsolódott a néphagyományőrző munkaközösség munkaterve, a BECS éves terve, a 3 óvodai csoport nevelési terve is. Az ONAP és az Évszak-Járó Pedagógiai Program cél és feladatrendszerére épült az óvodai nevelés tervezési folyamata mely az elektronikusan vezetett csoprtnaplókban került rögzítésre.  A csoportnaplók tartalmi szabályozása a 20/2012. (VIII.31.) EMMI rendeletnek megfelelőek.Az óvodai munkaterven felül munkaterveket a munkaközösség, BECS, az Ügyes-kezek tehetségműhely és a fejlesztést végző szakemberek is készítettek. E mentén folyt egész évben a nevelő munka. A csoportnaplók az óvoda pedagógiai programja alapján, évszakok szerint negyedéves tervezést, ez alá épülő heti tervezést tartalmaznak. A csoportnaplóban lehetőségük van az óvodapedagógusoknak a gyermekek által spontán megvalósuló dolgokról is feljegyzést készíteni, melyek tervezés nélkül, de megvalósultak a hét során.  A mérési/megfigyelési rendszerben történő egyéni megfigyelések képességek szerint kerültek rögzítésre. E megfigyelések a nevelési év során megtörténtek, a nagycsoportosok nevelési év végi mérésére megtörtént. A fejlesztő pedagógiai foglalkozásokat több síkon valósította meg az intézmény. Ellátatlanul nem maradt gyermek az óvodában*.*  **A szakmai munkaközösség működtetése**  A munkaközösség vezető irányításával, koordináló munkájával megvalósultak a szakmai munkaközösségünk éves munkatervében betervezett tevékenységek.  **A Belső önértékelési csoport működtetése**  A Belső önértékelési csoport az éves munkatervben lefektetett feladatokat– folyamatosan alkalmazkodva a változó törvényi előírásokhoz – az elvárásoknak megfelelően végezte. | | | | |
| **A következő 2021-2022-es nevelési évben kiemelten kezeljük a környezeti nevelést, a környezettudatos fenntartható fejlődést.**  A környezeti nevelés nemcsak a természeti környezet megőrzése szempontjából létfontosságú, lényegesen hozzájárul a gyermek személyiségének kialakulásához is. A gyakorlati megtapasztalás az alapja: a kisgyermek azt óvja, védi és ápolja, amit megismert. A helyes óvodai életmód hatására fognak kialakulni azok a szokások, amelyek környezetbarát életvitelt eredményeznek, amely példa a szülők és a közvetlen környezet számára is.  **A 2020-2021 nevelési év tervezett és megvalósult programjai**  A munkatervben tervezett összes rendezvényt, programot sajnos nem tudtuk megvalósítani a járványhelyzet miatt. | | | | | |
| **Az éves Munkatervben tervezett programok, az évente ismétlődő feladatok megvalósulása, időpont, esemény, felelős, résztvevők megjelölésével** | | | | | |
|  | **Hónapok az évkörben** | **Időpont** | **Esemény** | **Felelős** | **Résztvevők** |
| **Ő**  **S**  **Z** | **Szeptember** | szeptember09.  szeptember 15.  szeptember  szeptember 24.  szeptember 30. | tanköteles korú nagycsoportosok játékos részképesség felmérése  Szülői értekezlet  on-line formában  Úszótanfolyam  (elmaradt)  Mobilitás napja  (elmaradt)  Kalandváros  (elmaradt)  Szüret az óvodában  Magyar népmese napja-Mese-mese mátka nap | óvodavezető  óvodavezető  óvodavezető h.  munkaközösség vezető  munkaközösség vezető | óvodapedagógusok-tanköteles korú gyermekek  óvodapedagógusok  óvoda dolgozói, gyermekek  óvoda dolgozói, gyermekek |
| **Október** | október 02.  október 04. | Tömördi madárvárta a nagycsoportosokkal  (elmaradt)  Állatok világnapja  (csoport szinten került megvalósításra)  Fogadóóra  (személyes jelenlét mellőzésével került megvalósításra) | óvodavezető h.      óvodapedagógusok | óvoda dolgozói, gyermekek |
| **November** | november 04-11  november 11.  november 25. | „Tök jó hét” az oviban  Márton-napi megemlékezés a csoportokban, lampion készítése a gyerekekkel  A szülőkkel közös felvonulás a járványügyi helyzet miatt elmaradt  Mesebolt bábszínház online előadása 1. | munkaközösség vezető  óvodapedagógusok  óvodapedagógusok | óvoda dolgozói, gyermekek  óvoda dolgozói, gyermekek  óvodapedagógusok, gyermekek |
| **T**  **É**  **L** | **December** | december 07.  december 11.  december 14.  december 16. | Mikulás-várás az óvodában  Adventi kézműves délután az óvodában-családi barkácsolás, játszóház  (elmaradt)  Lucázás  Jézuska-várás  Mesebolt bábszínház online előadása 2. | óvodapedagógusok  munkaközösség vezető  óvodapedagógusok  óvodapedagógusok | óvoda dolgozói, gyermekek  óvoda dolgozói, gyermekek  óvoda dolgozói, gyermekek  óvodapedagógusok, gyermekek  , |
| **Január** | január 07. | Újévi köszöntők-játékok  Szülői értekezlet  (jelenléti formában elmaradt, online tájékoztattuk a szülőket az aktualitásokról) | munkaközösség vezető | óvoda dolgozói, gyermekek |
| **Február** | február 02.    február 03.  február 04.  február 10. | Medvejóslás  Vizes élőhelyek napja-játékos feladatok a csoportokban  Mesebolt bábszínház online előadása 3.  Télűző farsangi mulatság | óvodapedagógusok  óvodapedagógusok  óvodapedagógusok  munkaközösség vezető | óvodapedagógusok, gyermekek  óvodapedagógusok, gyermekek  óvodapedagógusok, gyermekek  óvoda dolgozói, gyermekek |
| **T**  **A**  **V**  **A**  **S**  **Z** | **Március**  **Április**  **Május** | március 14.  március 22.  április 22.  április 30.  május 10.  május 28.  május  25-28. | on-line formában ajánlások, tervezetek küldése a szülőknek  Március 15.-ei megemlékezés  (online valósult meg, a szülők bevonásával)  Víz világnapja (online valósult meg, a szülők bevonásával)  Húsvéti hagyományok felelevenítése (online valósult meg, a szülők bevonásával)  húsvéti barkácsdélután a szülőkkel (a járványügyi helyzet miatt elmaradt)  folyamatosan – kerti munkálatok, csíráztatás, ültetés, veteményezés  (online, szülők bevonásával)  Föld napja – palántázás, virágok ültetése, gondozása az óvoda udvarán  Anyák napja – ajándékok készítése, vers tanulása; az ajándékozás otthon zajlott a járványügyi előírásoknak megfelelően  Madarak és fák napja (fa ültetése, ismerkedés a madarakkal)  Nagyok búcsúja  Gyerek-hét (zárt körben valósult meg a csoportokban)  szülői értekezlet (jelenléti formában elmaradt, online tájékoztattuk a szülőket az aktualitásokról) | óvodapedagógusok  óvodapedagógusok      óvodapedagógusok  óvodapedagógusok  óvodapedagógusok  óvodapedagógusok  óvodapedagógusok  óvodapedagógusok | óvoda dolgozói, gyermekek  óvodapedagógusok, gyermekek-szülők  óvodapedagógusok, gyermekek-szülők  óvodapedagógusok, gyermekek  óvodapedagógusok, gyermekek  óvodapedagógusok, gyermekek  óvoda dolgozói, nagycsoportos gyermekek  óvoda dolgozói, gyermekek |
| **N**  **Y**  **Á**  **R** | **Június** | * népi játékok, kézműveskedés az udvaron * madáritató készítése, folyamatos vízpótlás, * homokvár építése, * kavicsfestés, * gyurmázás, agyagozás * rajzverseny az aszfalton, * vizes játékok, vízipisztollyal célbalövő verseny,   **Iskolába induló gyermekek játékos fejlesztő tevékenységeinek megszervezése a nyári hónapokban.** | | óvodavezető | óvodapedagógusok, gyermekek |
| **Július** | óvodavezető | óvodapedagógusok, gyermekek |
| **Augusztus** | óvodavezető | óvodapedagógusok, gyermekek |
|  | Az elemzés, értékelés alapján meghatározott:  **Erősségek:** az Óvodai nevelés országos alapprogramjával, célrendszerével és tartalmával összhangban lévő Évszak-Járó Pedagógiai Program alapján végzett nevelési gyakorlat. Pedagógiai Programunk céljaival, feladataival összhangban, helyi sajátosságaink, adottságaink, az előző év beszámolójának maximális figyelembevételével készült el éves munkatervünk a minél hatékonyabb, magasabb szakmai színvonalon való megvalósítás érdekében. A körülményekhez képest is magas színvonalon valósította meg közösségünk a munkatervben megfogalmazott célokat, feladatokat. A járvány idején a lehetőségek, feltételek figyelembevételével valósultak meg céljaink online kereteken belül is. Minden csoportban az éves terveknek, tematikus terveknek megfelelően folyt a nevelő – fejlesztő munka, melyet minden óvodapedagógus magas szakmai felkészültséggel, lelkiismeretesen végzett. Tervező munkájuk tudatos, alapos, a gyermekek maximális ismeretére épülő.  **Fejleszthető területek:** nem jelölünk meg. | | | | |
| 4.3. Pedagógiai folyamatok-ellenőrzés ***Központilag nincs kötelezően kiemelve a szempont értékelése, ám az éves munkatervben rögzíteni szükséges az ellenőrzések területeit, idejét, helyét, személyét, így a beszámolóban rögzítésre kerülnek az ellenőrzések tapasztalatai*** | | | | | |
| Önértékelési szempont | Elvárás  ***Az intézményi stratégiai alapdokumentumok alapján az intézményben belső ellenőrzést végeznek.*** | | | | |
| Az ellenőrzés működése az intézményben, a 2020-2021-as nevelési évben a pedagógiai munka célirányos ellenőrzésének tapasztalatai. | **Az óvoda belső ellenőrzési rendjét a 2020-2021-es nevelési év Munkaterve rögzítette.**  **Az óvodapedagógusok ellenőrzése** általános pedagógiai szempontok szerint történt, célja az ellenőrzött pedagógus pedagógiai kompetenciáinak fejlesztése. Módszere a tevékenységek egységes szempontok szerinti megfigyelése, a pedagógus mindennapi nevelő-oktató munkáját megalapozó pedagógiai tervezés dokumentumainak vizsgálata. Intézményünkben a belső ellenőrzés elsődleges feladata a pedagógiai folyamatok, tevékenységek hatékonyságának, annak megvalósítási feltételei biztosításának figyelemmel kísérése, értékelése az SZMSZ-ben megfogalmazott rend szerint. A Pedagógiai programban szabályzott és tervezett nevelési és tanulási folyamatok ellenőrzése és értékelése a Munkatervben elfogadott ellenőrzési terv szerint történt.  Az idei évben is nagy hangsúlyt fektettünk a tervezetek írására, az önreflexió tudatos gyakorlására. Kiemelt figyelmet fordítottam az intézményben kötelezően vezetendő dokumentumok naprakészségére és a törvényi előírásoknak való megfelelésére.  A nevelési év folyamán a tervszerű ellenőrzések mind a három csoportban megtörténtek. Kiemelt megfigyelési szempont: érzelmi nevelés, szocializáció, közösségi nevelés: az erkölcsi alapértékek, mint az igazság, tisztelet, becsület, helyes viselkedés, békés együttélés, szeretet, erőszakmentesség formálása, kiemelten a mesélés, verselés, bábozás, dramatikus játék segítségével.  Az ellenőrzés-értékelés kiterjedt:   * pedagógiai dokumentumokra, * pedagógiai gyakorlatra (a program megvalósításának minősége, témafeldolgozások), * egyénre szabott személyiségfejlesztésre, * nevelési stílusra, továbbá : légkör, attitűd, nevelési eljárások, módszerek, * kialakított szabály-, szokásrendszerre, * on-line küldött tervezetek, ajánlások ellenőrzésére.   Az ellenőrzési, értékelési szempontjaim között kiemelten fontos a nevelési-tanulási terv dokumentálása, a pedagógiai programban foglaltakkal összhangban. A csoportok dokumentumainak (Csoportnapló, Felvételi és mulasztási napló, Az egyéni fejlődést nyomon követő dokumentumok) vezetése naprakész, megjelenése áttekinthető, megfelelő formai és tartalmi elemekkel.  **Az óvodapedagógusok értékelésében a fejlesztő szemléletet érvényesítem, az egyének erősségeire és az intézmény igényeire fókuszálva.**  **A pedagógiai munkát segítők ellenőrzése** során a munkaköri leírásuknak megfelelő munkavégzést tapasztaltam. A dajkák, pedagógiai asszisztens, karbantartó, munkájuk során mindig előtérbe helyezték a gyermekek ellátását. A kéthavonkénti tisztasági ellenőrzések során általánosan jó tisztaságot és megfelelő higiénét találtam.  A munka objektív értékelésével szeretném motiválni, illetve a szakmai fejlődésüket elősegíteni az alkalmazottaknak.  Az ellenőrzés -értékelés kiterjedt:   * a munkakör ellátása szempontjából szükséges szakmai ismeretekre, * a munkakör ellátása során végzett szakmai gyakorlati munkára, * a szakmai munkával kapcsolatos problémamegoldó képességre, * a munkavégzéssel kapcsolatos felelősség-, és hivatástudatra, * a munkavégzéssel kapcsolatos pontosságra, szorgalomra, igyekezetre.   Az ellenőrzés tapasztalatait levonva elmondhatom, hogy kiváló kollégák segítik a programunk megvalósítását és az óvoda jó hírnevének megőrzését. Az esetleges kritikai észrevételt jól fogadják, és a hiányosságokat igyekeznek a legjobb tudásuk alapján kijavítani. | | | | |
| **A 2020-2021-as nevelési évben a pedagógiai munka célirányos ellenőrzésének tapasztalatai** | | | | | |
| Egyéni feladatok megvalósítása | A sikeres óvodai programok igazolják a munkatervben megfogalmazott szakmai és operatív egyéni feladatok teljesítését. | | | | |
| Napirend betartása | Az ellenőrzés tárgya a folyamatos napirend betartása, mely minden csoportban megvalósult. | | | | |
| Befogadási folyamat tapasztalatainak összegzése | Az óvodapedagógusok kellő szakértelemmel, jó szervezéssel, odafigyeléssel oldották meg a befogadási időszak nehézségeit. | | | | |
| Nevelőmunka tervezése  Ünnepek, jeles napok ellenőrzése  Nevelési év kiemelt területe, az anyanyelvi nevelés-bábozás | A nevelő munka tervezése minden csoportban megfelelő. A gyakorlati megvalósulást az óvodapedagógusok nagyfokú együttműködése segíti. Az on-line küldött ajánlások, tervezetek megfeleltek az éves tervben rögzítetteknek.  Az ellenőrzéseket az óvodavezető és a Néphagyományőrző munkaközösség vezetője végezte.  A nevelési évben lebonyolított programok jól szervezettek, színvonalasak voltak, a gyerekeknek maradandó élményt nyújtottak. Alkalmasak voltak a gyerekek érzelmi, közösségi nevelésére.  A nevelési évben megvalósított programok, tevékenységek jól szolgálták a kiemelt területre való fókuszálást. | | | | |
| Csoport-dokumentáció | Az elektronikusan vezetett csoportnaplót minden óvodapedagógus naprakészen vezetett. A számozott oldalszámmal ellátott dokumentum 2021. aug.31-én kerül nyomtatásra.  A **hiányzási napló** naprakész vezetése szúrópróba szerűen és havi rendszerességgel is megtörtént. A javításnál akadtak problémák, felhívtam a pedagógusok figyelmét a szabályos javításra. Az ellenőrzés tárgya a rendeletekben előírtak, és az adatok teljes körűségének nyilvántartása volt.  **A gyermekek fejlődését nyomon követő dokumentáció** ellenőrzése is több alkalommal megtörtént. | | | | |
| Csoportláto-gatások | Az óvodapedagógusok tudatosan, tervszerűen készültek fel, a csoport fejlettségének és a gyermekek életkorának megfelelően valósították meg a tevékenységben megvalósuló tanulást. Az egyéni bánásmód, differenciált fejlesztés minden csoportban maximálisan érvényesült. A mindennapos betekintés a szabad játék során biztosított különböző párhuzamosan végezhető tevékenységi lehetőségek megfigyelésére irányult. | | | | |
| Óvodapeda-gógus-dajka együttműkö-dés vizsgálata  Pedagógiai asszisztens  Dajka | Az óvodapedagógus-dajka együttműködés tartalmának vizsgálata segíti a gyermekközpontú együttműködés megvalósulását. A többszöri beszélgetés segítette az egységes szemlélet formálódását.  A pedagógiai asszisztens munkájával nagyban segítette az óvodapedagógusok pedagógiai munkáját. Megfigyelési szempontok: kapcsolattartás a gyermekekkel, gyermekszerető magatartás, pozitív példaadás, óvodapedagógusokkal történő együttműködés, segítőkészség, kreatív hozzáállás, kapcsolattartás a szülőkkel, hatáskör betartása.  Megfigyelési szempontok: tisztaság, rendtartás a csoportszobában és a közös helyiségekben, udvaron, kapcsolattartás a gyermekekkel, óvodapedagógusokkal, szülőkkel, hatáskör betartása. | | | | |
| Szülői értekezletek, fogadó órák ellenőrzése | A nevelési év folyamán on-line módon tartották meg az óvodapedagógusok a Szülői értekezleteket. A hagyományosan június hónapban tartandó új gyermekek szüleinek szóló tájékoztató (réteg szülői értekezlet), augusztus hónapban kerül megrendezésre. | | | | |
|  | Az elemzés, értékelés alapján meghatározott:  **Erősségek:** a fejlesztő szemléletű, egyének erősségeire fókuszáló értékelés. Jól képzett, szakmailag elkötelezett nevelőtestület.  **Fejleszthető:** nem jelölünk meg. | | | | |
| 4.4. Pedagógiai folyamatok-értékelés | | | | | |
| Önértékelési szempont | Elvárás  ***Az intézményben a gyermeki fejlődést folyamatosan követik, a gyermeki fejlődést dokumentálják, elemzik, és az egyes évek értékelési eredményeit összekapcsolják, szükség esetén fejlesztési tervet készítenek.***  ***Az óvodapedagógusok a gyermekek eredményeiről fejlesztő céllal folyamatosan visszacsatolnak szüleinek/gondviselőjének és az életkornak, fejlettségi szintnek megfelelő formában a gyermekeknek.*** | | | | |
| A gyermeki értékelés működése a gyakorlatban a 2020-2021-as nevelési évben. | **A gyermekek fejlődésének nyomon követése:**   * A gyermekekre vonatkozó megfigyelési dokumentáció a 20/2012. (VIII. 31.) EMMI rendelet 63§-ának figyelembevételével készült el. Egységes értelmezésben végzik a pedagógusok évente két alkalommal, illetve szükség szerint. A tájékoztatás egyéni beszélgetés (fogadó óra , egyéni időpont egyeztetés) során valósul meg. Ilyenkor a szülők betekintést nyernek a gyermek Fejlődési naplójába, és szóban is tájékoztatást kapnak. Ennek a megbeszélésnek a ténye, ideje rögzítésre kerül az egyéni Fejlődési napló megfelelő dokumentumában. A gyermekek megfigyelési dokumentációjából a következtetéseket az óvodapedagógusok levonják. Szükséges esetben vagy fejlesztést, vagy tehetséggondozó programba való bekapcsolódást javasolnak. * A megfigyelési, eredmények függvényében az óvodapedagógusok jelzik az intézményvezető felé a problémákat, már az óvodába bekerült új gyermekeknél is, hogy vizsgálatot kezdeményezhessen az óvoda a Pedagógiai Szakszolgálat Szakértői Bizottságánál. * A gyermekekkel szembeni visszajelzés során a pozitív megerősítés elvét valljuk. Ugyanakkor tudatosan odafigyelünk a gyermekek reális énképének formálására. * A teljes óvodai életet magába foglaló tevékenységek, foglalkozások keretében, a gyermekek életkori, egyéni sajátosságainak megfelelő formában történik meg az értékelés. (metakommunikáció, verbális kommunikáció minden formája, ezen felül, -a csoportokban eltérő gyakorlat szerint – történik a gyermekeknek a visszacsatolás .   A 13/2013-as EMMI rendelet előírásainak megfelelően az óvodában megtörtént a logopédiai ellátás keretében a 3. és 5. életévüket betöltött gyermekeknek a beszéd és nyelvi fejlettség szűrése. Ezt a Vas Megyei Pedagógiai Szakszolgálat óvodánkkal megbízott logopédusa végezte a nevelési évben.  A logopédus beszámolója alapján az óvodában 16 gyermek rendszeres logopédiai ellátást kapott. A foglalkozások heti 2x4 órában történtek, melyek nem ütköztek más óvodai programmal.  A koronavírus járvány miatt 2021. március 23-tól online módon folyt a fejlesztés. Tapasztalat alapján a szülők lelkiismeretesen végezték a gyakorlatokat, melyről videoüzenetben tájékoztatták a logopédus kollégát.  A kiemelt figyelmet igénylő gyermekek nevelése, felzárkóztatása és tehetséggondozása -egyéni képességfejlesztés formájában- az óvodapedagógusok, illetve a különböző szolgáltatást végző szakemberek által, tervszerűen történtek.  A tanköteles korú gyermekek esetében minden nevelési évben külön mérést végzünk. Az óvodába lépéstől kezdődően – megfigyelések alapján feljegyzések készültek, így fejlődésük nyomon követése alapján elmondható, hogy mindnyájan iskolaéretten kezdik meg tanulmányaikat.   |  |  | | --- | --- | | Mérési / megfigyelési területek | Iskolába lépő gyermekek mérési eredményei (22 gyermek) | | **I. Egészséges életmód, mozgás tevékenység** |  | | *I/1. Testápolási tevékenységben önálló* | 100% | | *I/2. Az önkiszolgálást biztonsággal, természetes teendőként kezeli* | 97% | | *I/3. Kulturáltan étkezik* | 85% | | *I/4. Önállóan étkezik* | 97% | | *I/5. Ügyel környezete rendjére, tisztaságára* | 83% | | *I/6. Szívesen segít a felnőtteknek, társaiknak* | 88% | | *I/7. Mozgása összerendezett* | 74% | | *I/8. Téri tájékozódása megfelelő* | 70% | | *I/9. Testi képességei (erő, ügyesség, gyorsaság, állóképesség)* | 68% | | **II. Érzelmi és erkölcsi nevelés, szociális tapasztalatok szerzése** |  | | *II/1. Ragaszkodik óvodájához, szívesen jár óvodába* | 77% | | *II/2. A közös tevékenységekben aktívan részt vesz* | 68% | | *II/3. Elfogadja a magatartási normákat* | 88% | | *II/4. Figyelmesen, türelmesen hallgatja a felnőttek és társaik beszélgetéseit* | 71% | | *II/5. Tisztelettel viselkedik a felnőttekkel és társaival* | 77% | | *II/6. Elfogadja a felnőttek kéréseit, útmutatásait* | 88% | | *II/7. Feladattudata korának megfelelő* | 74% | | **III. Anyanyelvi-értelmi fejlesztés és nevelés** |  | | *III/1. Aktívan használja a szókincsét* | 80% | | *III/2. Megfelelő beszédfordulatokat alkalmaz* | 71% | | *III/3. Nyelvünk szabályait betartja* | 80% | | *III/4. Tisztán érthetően beszél* | 80% | | **IV. Játék, a tevékenységben megvalósuló tanulás és munka** |  | | *IV/1. Játéka korának megfelelő* | 74% | | *IV/2. Képes lemondani egyes játékeszközökről társai javára* | 74% | | *IV/3. Tud örülni mások sikerének* | 71% | | *IV/4. Képes kompromisszumokat kötni* | 65% | | *IV/5. Önállóan végzi feladatait (naposi munka stb.)* | 85% | | *IV/6. Rendelkezik az egyéni feladatvégzéshez szükséges tulajdonságokkal* | 88% | | *IV/7. Képes társaival együttműködve dolgozni, segíti azokat* | 85% | | **V. Tevékenységformák** |  | | **V/1. Külső világ tevékeny megismerése, környezeti, matematikai tapasztalatszerzés** |  | | *V/1./1 Ismeri családja adatait, szülei foglalkozását* | 74% | | *V/1/2. Gyakorlott az elemi közlekedési szabályok betartásában* | 74% | | *V/1/3. Ismeri a színeket* | 88% | | *V/1/4. A kérdésekre adekvát választ ad* | 68% | | *V/1/5. Képes szétválasztani, sorbarendezni* | 80% | | *V/1/6. Egyes mennyiségeket képes összemérni* | 74% | | *V/1/7. Tárgyakat képes számolni 10-ig* | 85% | | *V/1/8. Képes megkülönböztetni a téri irányokat* | 77% | | *V/1/9. Felismeri az évszakok jellemző jegyeit* | 77% | | *V/1/10. Felismeri a napszakokat* | 77% | | *V/1/11. Az állatokat képes élőhelyük szerint csoportosítani* | 77% | | *V/1/12. Részt vesz a fűszerkert gondozásában* | 80% | | *V/1/13. Vigyáz környezete tisztaságára* | 88% | | *V/1/14. Aktív tagja a környezetvédelmi tevékenységeknek* | 82% | | **V/2. Verselés, mesélés** |  | | *V/2/1. Figyelmesen, csendben végighallgatja a meséket* | 78% | | *V/2/2. A meséket dramatizálja, bábozza* | 76% | | *V/2/3. A mesékben elhangzottakat képes megjeleníteni játékában* | 80% | | *V/2/4. Érdeklődéssel fordul a könyvek felé, megfelelő módon bánik velük* | 80% | | **V/3. Ének, zene, énekes játékok, gyermektánc** |  | | *V/3/1. Ismer mondókákat, dalokat* | 71% | | *V/3/2. Felismer dúdolásról, hangszerről dalokat* | 68% | | *V/3/3. Meg tudja különböztetni a dalok dinamikáját* | 72% | | *V/3/4. Egyszerű játékos táncmozgásokat végez* | 68% | | *V/3/5. Tisztán, szép kiejtéssel énekel* | 68% | | *V/3/6. Felismeri a zörejhangokat* | 74% | | *V/3/7. Felismeri az egyenletes lüktetés és dal ritmusát* | 77% | | **V/4. Rajzolás, festés, mintázás, kézimunka** |  | | *V/4/1. Bátran, ötletesen használ különféle eszközöket* | 72% | | *V/4/2. Formaábrázolása változatos* | 75% | | *V/4/3. Emberábrázolása korának megfelelő* | 75% | | *V/4/4. Megbecsüli saját és mások munkáját* | 74% | | *V/4/5. Plasztikai munkája változatos, egyéni* | 77% | | A kapott eredmények azt tükrözik, hogy a tudatos és célratörő fejlesztéseknek köszönhetően a gyermekek eredményei jobbak az előző nevelési évekhez képest. Megfigyelhető, hogy a kiemelt területen nőtt az átlag, viszont vannak olyan területek, melyek nagyobb odafigyelést kívánnak. A gyermeki eredményekből, illetve a csoportos átlagok fontos információkat tartalmaznak, mely segítségével képet kapunk az intézményünkben zajló nevelő, oktató munka sikerességéről. A gyermeki fejlődések könnyebben nyomon követhetőek és a gyermekekről önmagukhoz képest reális képet kapnak a pedagógusok és a szülők is. | | | | | | |
|  | Az elemzés, értékelés alapján meghatározott:  **Erősségek:** a kiemelt figyelmet igénylő gyermekek nevelése  **Fejleszthető területek:** a gyermekek fejlődését nyomon követő dokumentáció vezetése, értékelések elvégzése. | | | | |
| 4.5. Pedagógiai folyamatok-korrekció | | | | | |
| Önértékelési szempont | Elvárás  *Nincs központilag kötelezően kiemelve a szempont értékelése. A Beszámoló egy elvárásra történő reflektálást tartalmaz.*  ***Évente megtörténik az önértékelés keretében a helyben szokásos formában rögzített megfigyelési, mérési eredmények elemzése, a tanulságok levonása, fejlesztések meghatározása. Ezt követően az intézmény a mérési-értékelési eredmények függvényében szükség esetén korrekciót végez*** | | | | |
| Az ellenőrzés, megfigyelés értékelés eredményeinek felhasználása-korrekció a 2020-2021-es nevelési évben | A nevelési év munkatervének elkészítésekor az Önértékelési csoport elkészítette a nevelési évre szóló intézményi önértékelési feladatok ütemezését. Ennek értelmébenaz idei nevelési évben megtörtént két óvodapedagógus önértékelése. (az eredmények rögzítésre kerültek az OH informatikai felületén), melynek eredményei, felhasználásra kerülnek a következő nevelési év tervezése során. A két kolléganő megfogalmazta a fejlesztési tervét, mely irányt mutat pedagógiai-szakmai fejlődésük területén. Az éves beszámolókban megtörténik a tanulságok levonása, a fejlesztések meghatározása, illetve szükség esetén a korrekció. Mindennemű tervezési folyamat során elsődleges a gyermekek legmagasabb fokon történő ellátása, különös tekintettel a kiemelt figyelmet igénylő gyermekekre. Szükség esetén törekszünk jó gyakorlatokat, alkalmas módszereket megismerni, belső és külső erőforrásokat feltérképezni, mozgósítani a problémák megoldására.  Stratégiai dokumentumainkban a törvényi megfelelőség figyelembe vétele mellett, maximálisan próbáltunk fókuszálni helyi sajátosságainkra, értékeinkre, eddig elért eredményeinkre. Operatív terveink: éves munkatervek, beszámolók tartalmi elemei kibővültek, konkrétabbakká váltak, az ellenőrzések tapasztalatai, megállapításai bekerültek a következő ciklus terveibe.  Minden ellenőrzés, mérés, értékelés (belső, vagy külső) eredményét megismerte a nevelőtestület, illetve az alkalmazotti közösség. A belső ellenőrzések (tevékenységlátogatás , napi betekintések, dokumentumellenőrzés: beszoktatási terv, éves nevelési terv, féléves és éves értékelés, projekttervek, egyéni fejlesztési tervek) utáni megállapítások beépítésre kerültek a további tervező munkába. | | | | |
|  | Az elemzés, értékelés alapján meghatározott:  **Erősségek:** az elmúlt nevelési év mérési eredményeire, tapasztalataira épül a következő nevelési év tervezése.  **Fejleszthető területek:** továbbképzéseken való részvétel, új ismeretek, tudástartalmak szerzése, mely beépül a mindennapi pedagógiai gyakorlatba. Az intézményi Önértékelés, pedagógus önértékelések után a fejlesztési és önfejlesztési tervek megvalósítása. | | | | |
| 5. Személyiség-, és közösségfejlesztés5.1. Személyiség-, és közösségfejlesztés-személyiségfejlesztés | | | | | |
| Önértékelési szempont | Elvárás  ***Az intézmény vezetése és érintett óvodapedagógusa információkkal rendelkezik minden gyermek szociális helyzetéről.*** | | | | |
| Gyermekek szociális hátrányainak csökkentésének módja a 2020-2021-es nevelési évben | Óvodánk egyik legfontosabb feladata a tanulási-tanítási folyamat során a személyiség és közösségfejlesztés kereteinek biztosítása. Felkészültek vagyunk a személyre szabott nevelés-oktatás feladatainak ellátására, valamint a tanulási nehézségek kezelésére és a tehetségek fejlesztésére, gondozására. A közösségfejlesztő tevékenység az intézmény hagyományaival és a gyermekek személyes kompetenciáinak fejlesztésével összhangban történik meg.  Óvodai nevelésünk szeretetteljes, meleg légkörben valósul meg. Az óvodai nevelésnek mércéje a gyermekek gondozottsága, a stabil egészségügyi szokásrendszer, az egészséges életmód iránti igény kialakítása. Különösen fontosnak tartjuk ezt a szociálisan hátrányos helyzetű gyermekek esetében.  Már a jelentkezés időszakában fókuszálunk a veszélyeztetett, hátrányos helyzetű, ill. bármilyen szempontból támogatásra szoruló gyermekek felvételére, az esélyegyenlőség biztosítására. Kapcsolatban állunk óvodánk körzetének védőnőjével, a Gyám Hivatallal, a Pálos Károly Családsegítő Szolgálattal, a jelzőrendszer bármelyik érintett tagjával.  A térítésmentesen étkező és egyéb kedvezményben részesülő gyermekek esetén az kedvezmények igénybevételéhez szükséges igazolásokat a nevelési év elején bekértük. A nevelési év folyamán a térítési díjak befizetése terén nem jelentkezett probléma. A gyermekek hiányzását naponta nyomon követtük. A Házirendben meghatározottak szerint felhívtuk a szülők figyelmét a gyermekek hiányzásának bejelentési kötelezettségét. Az igazolt hiányzások oka, többnyire betegségből vagy családi programból adódott.  **Óvodánkban, ebben a nevelési évben nem volt igazolatlan hiányzás.**  **Az óvodapedagógusok számára legnagyobb kihívás az otthonról egészen más nevelési stílusokkal érkező gyermekek egyéni megsegítése és csoporttá szervezése.**  Egyik legfontosabb feladatunk a tanulási-tanítási folyamat során a személyiség és közösségfejlesztés kereteinek biztosítása. A közösségfejlesztő tevékenység az intézmény hagyományaival és a gyermekek személyes kompetenciáinak fejlesztésével összhangban történt.  Az óvodapedagógusok igyekeztek esélyt teremteni arra, hogy a gyermekek képességeiknek megfelelően fejlődjenek. Egyéni ütem eltolódásokkal minden egyes gyermek testi, lelki, szellemi szükségleteinek kielégítésével valósult meg a komplex személyiségfejlesztés.  **Egyéni képességfejlesztés:**   * meleg, szeretetet sugárzó óvodai nevelést biztosítunk a gyermekeknek, * a megismerő képesség fejlesztése természetes közegben szerzett tapasztalatokra épül, * a fejlesztendő képességnek megfelelő tevékenységet gyakoroltatunk, * a gyakoroltatás hosszan tartó, folyamatos, egymásra épül, fokozatosan nehezedik és játékos formában történik, * ismerjük a gyermekek előzetes tapasztalatait, ismereteit, magatartási jellemzőit, tudjuk, hogy az adott gyermek, mely területeken fejlettebb, hol vannak lemaradásai, azaz milyen a képességszintje, * minden gyermek egyéni ütemében haladhat, önállóan tevékenykedhet, * a feladat önálló gondolkodásra késztet, nemcsak analóg megoldásra, * önként, önkéntesen, aktívan vesznek részt a folyamatban, mert a fejlődés gyorsabb, eredményesebb, ha egybeesik a gyermek tevékenységvágyával, * belső indíttatásra (érdeklődés, kíváncsiság, tudásvágy) épülő motiváció készteti a tevékenységre, pozitív viszony alakul ki a gyermekben a tevékenységek iránt.   Az előző nevelési év tapasztalataira hagyatkozva az idei évben nagy gondot fordítottunk az SNI-s gyermekek szakvéleményének alapján történő fejlesztések megvalósulására, illetve az egyéni fejlesztési tervek figyelembe vételével történő fejlesztésre és a dokumentációk pontos vezetésére. A BTM-es gyermekek óvodai fejlesztését fejlesztőpedagógusunk végezte.  Intézményünkben a felzárkóztatás mellett, tehetséggondozás is folyik, az Ügyes - kezek tehetséggondozó műhely munkaterv alapján működött.  Különös értékeket hordoztak a műhelymunkák, hisz nem csak az óvodás gyermekek tehetségcsíráinak kibontakoztatása történt, hanem az óvoda számára új értékek épülnek be lassan-lassan a mindennapi életbe (kooperatív technikák, népi kultúra közvetítése, népi kismesterségek, kézműves technikák elsajátítása által).  A pandémia idején az online tartottuk a kapcsolatot a családokkal. Minden óvodapedagógus folyamatosan tervezte a nevelő-oktató munkát a Pedagógiai Programban meghatározottaknak megfelelően, és folyamatosan, rendszeresen küldték a óvodai zárt csoportokon keresztül a javasolt feladatokat, készségfejlesztő játékokat.  **Gyermeklétszám alakulása**  2020/2021 nevelési évre felvett (2020.10.01) gyermekek száma összesen: 86 fő  2020/2021. nevelési év végi (2021.05.31) gyermekek száma összesen: 86 fő  Férőhelyek száma az Alapító Okirat szerint: 86 fő  **Feltöltöttség: 100%**  *A Gyermekvédelmi beszámoló a* ***2.számú melléklet****ben részletes adatokat tartalmaz a gyermekek szociális helyzetéről.* | | | | |
| **Statisztikai adatok** | | | | | |
| **Szombathelyi Vadvirág Óvoda** | 2017/2018  nevelési év | | 2018/2019  nevelési év | 2019/2020  nevelési év | 2020/2021  nevelési év |
| Búzavirág csoport | okt.01. adat 25 fő  máj.31-i adat 28 fő | | okt.01. adat 28 fő  máj.31-i adat 30 fő | okt.01. adat 28 fő  máj.31-i adat 28 fő | **okt.01. adat 28 fő**  **máj.31-i adat 28 fő** |
| Gólyahír csoport | okt.01. adat 29 fő  máj.31-i adat 29 fő | | okt.01. adat 29 fő  máj.31-i adat 28 fő | okt.01. adat 29 fő  máj.31-i adat 29 fő | **okt.01. adat 29 fő**  **máj.31-i adat 29 fő** |
| Margaréta csoport | okt.01. adat 24 fő  máj.31-i adat 29 fő | | okt.01. adat 29 fő  máj.31-i adat 28 fő | okt.01. adat 29 fő  máj.31-i adat 29 fő | **okt.01. adat 29 fő**  **máj.31-i adat 29 fő** |
| Összesen | okt.01. adat 78 fő  máj.31-i adat 88 fő | | okt.01. adat 86 fő  máj.31-i adat 86 fő | okt.01. adat 86 fő  máj.31-i adat 86fő | összesen: 86 fő |
| **Gyermekekkel összefüggő egyéb statisztikai adatok (2021. 05. 31.)** | | | | | |
| **Szombathelyi Vadvirág Óvoda** | Búzavirág csoport | | Gólyahír csoport | Margaréta csoport | Összesen |
| Tanköteles korú gyermekek száma | 16 fő | | 12 fő | 7 fő | 35 fő |
| Ebből iskolába távozók száma | 12 fő | | 7 fő | 3 fő | 22 fő |
| Sajátos nevelési igényű gyermekek száma | 2 fő | | 4 fő | 2 fő | 8 fő |
| Hátrányos helyzetű gyermekek száma | 1 fő | | 3 fő | 4 fő | 8 fő |
| Halmozottan hátrányos helyzetű gyermekek száma | 0 fő | | 3 fő | 0 fő | 3 fő |
| Rendszeres gyermekvédelmi támogatásban részesülők száma  (100% étkezési támogatás) | 1 fő | | 3 fő | 4 fő | 8 fő |
| Tartós betegek száma | 1 | | 2 fő | 1 fő | 4 fő |
| Ebből speciális étkezést igénylők | 1 fő | | 2 fő | 1 fő | 4 fő |
| 3 vagy több gyermekes családban nevelkedők száma(100% étkezési támogatás) | 2 fő | | 4 fő | 5 fő | 11 fő |
| Nevelésbe vett gyermek | - | | - | - | - |
| **Étkezési szolgáltatással kapcsolatos adatok (2020.05.31.)** | | | | | |
| Adatok | | | Fő | Százalék | |
| Óvodában étkező gyermekek száma összesen | | | 86 fő | 100% | |
| Ingyenes étkezők száma összesen | | | 78 fő | 89% | |
| Ebből óvodába befizetett, diétás étkező gyermekek száma (orvosi igazolással) | | | 4 fő | 6% | |
| 3X-i étkező gyermekek száma | | | 86 fő | 100% | |
| 2X-i étkező gyermekek száma | | | -- | -- | |
| Felnőtt étkezők száma | | | 2 fő | 15% | |
| **A sajátos nevelési igényű gyermekek adatai a 2020-2021-es nevelési évben**   | Szombathelyi Vadvirág Óvoda |  | BNO kód | Szakvélemény kiállítója | Szakvélemény kiállításának dátuma | Szakvélemény száma | Felülvizsgálat ideje | | --- | --- | --- | --- | --- | --- | --- | | Búzavirág csoport |  | F94 | Vas Megyei Szakszolgálat Megyei Szakértői Bizottsága | 2019.10.30 | 16996/2020 | 2021/2022 | | Búzavirág csoport |  | F83 | Vas Megyei Szakszolgálat Megyei Szakértői Bizottsága | 2021.05.18 | 17429/2021 | 2022/2023 | | Gólyahír csoport |  | F88 | Vas Megyei Szakszolgálat Megyei Szakértői Bizottsága | 2021.05.11 | 17354/2021 | 2020/2021 | | Gólyahír csoport |  | F83 | Vas Megyei Szakszolgálat Megyei Szakértői Bizottsága | 2020.12.08 | 16959/2020 | 2021/2022 | | Gólyahír csoport |  | F83 | Vas Megyei Szakszolgálat Megyei Szakértői Bizottsága | 2020.09.01 | 17091/2020 | 2021/2022 | | Gólyahír csoport |  | F83 | Vas Megyei Szakszolgálat Megyei Szakértői Bizottsága | 2020.10.02 | 17090/2020 | 2021/2022 | | Margaréta csoport |  | F82 | Vas Megyei Szakszolgálat Megyei Szakértői Bizottsága | 2020.05.05 | 16050/2020 | 2021/2022 | | Margaréta csoport |  | F83 | Vas Megyei Szakszolgálat Megyei Szakértői Bizottsága | 2020.11.22 | 17280/2020 | 2021/2022 |   A sajátos nevelési igényű gyermekekkel végzett munkánkra vonatkozó eljárást a Pedagógiai Programunk rögzíti. Az idei nevelési évben munkánkat utazó gyógypedagógusok segítették.  A logopédiai ellátás a szűrővizsgálatok elvégzése után 2020 szeptember hónapban kezdődött, heti 2X4 órában. A nevelési év során a beszédhibás, illetve megkésett beszédfejlődésű gyermekek rendszeres logopédiai ellátást kaptak.  **Logopédiai ellátásban résztvevő gyermekek csoportonkénti megoszlása a 2020-2021 nevelési évben**   |  | Búzavirág csoport | Gólyahír csoport | Margaréta csoport | Összesen | | --- | --- | --- | --- | --- | | Logopédiai ellátásban részesülő gyermekek száma | 5 gyermek | 6 gyermek | 5 gyermek | 16 gyermek | | | | | | |
|  | Az elemzés, értékelés alapján meghatározott:  **Erősségek:** a kiemelt figyelmet igénylő gyermekek esélyegyenlőségének megteremtése.  **Fejleszthető területek:** nem jelölünk meg. | | | | |
| 5.2. Személyiség-, és közösségfejlesztés-közösségfejlesztés | | | | | |
| Önértékelési szempont | Elvárás  ***A szülők megfelelő kereteken belül részt vesznek a közösségfejlesztésben.*** | | | | |
| Az intézmény közösségépítő tevékenységeinek megvalósulása a 2020-2021-es nevelési évben | Óvodánk a szülők bevonásával kézműves délutánokat, játszóházakat, gyermeknapot, Szülő-Nevelő bált tervezett az idei nevelési évre. A járványügyi helyzet miatt március hónaptól programjainkat átalakítottuk, on-line valósítottuk meg. Egész évben működtek a közösségi oldalak zárt csoportjai, az óvodai csoportoknál. Ezt jól használják a pedagógusok, és nagyon kedvelt a szülők körében.  A családi nevelést egészíti ki az óvoda a maga nevelési eszközeivel, lehetőségeivel. Igyekszünk megtalálni és keresni azokat a lehetőségeket, ahol a szülő bizalommal fordulhatnak hozzánk, ahol nem csak a problémáikat, de a sikereiket is megbeszélhetjük. Erre kiválóak a közös programjaink, a pedagógus-szülő találkozások különböző módjai. Az óvoda ezért szervez különböző színtereken kapcsolódásokat a szülők számára. A pedagógus minta szerepének a hétköznapokon elengedhetetlen a jelentősége. Fontos óvodapedagógusaink, dajkáink rendezettsége, megfontolt, példamutató magatartása, hiszen csak akkor lehet hiteles személy a szülők életében. A nevelési évben a szülők elfogadták, és többségében kérték a pedagógusok szakmai véleményét a nevelési kérdésekben.  A pedagógusok közösségerősítő lehetőségeiről a továbbiakban is kiemelten fontos gondoskodni, hogy a munkahelyünk olyan hely legyen, ahol a heti munkaidőt szívesen töltjük el. Ehhez a jól működő közösség elengedhetetlen, mely megőrzése, fenntartása a továbbiakban is feladatunk. Az óvoda nevelőközösségének, és minden kollégának a kitartása, munkabírása magas fokú. | | | | |
|  | Az elemzés, értékelés alapján meghatározott:  **Erősségek:**az óvoda dolgozóinak együttműködése, szülők bevonása a közösségi életbe  **Fejleszthető területek:** nem jelölünk meg | | | | |
|  | | | | | |
| 6. Eredmények | | | | | |
| Önértékelési szempont | Elvárás  ***Nyilvántartják és elemzik az intézményi eredményeket:***   * ***helyben szokásos megfigyelésen, vagy más alapon megszervezett mérések eredményei*** * ***esetleges sport más versenyeredmények: országos szint, megyei szint, települési szint elismerések*** * ***6 éves kor után óvodában maradó mutatók, elégedettségmérés eredményei (szülő, óvodapedagógus, pedagógiai munkát segítők)*** * ***neveltségi mutatók.*** | | | | |
| Eredményességi mutatók nyilvántartása a 2020-2021-es nevelési évben. | A Pedagógiai Programunkban megfogalmazott célok, feladatok, alapelvek legfontosabb feladatunkat a nevelés – fejlesztés eredményességét szolgálják. Eredményeink eléréséhez minden dolgozónk legjobb tudása szerint hozzájárult. Az intézményünkben folyó nevelő – fejlesztő munka eredeményességét jelző mutatókat folyamatosan gyüjtjük, értelmezzük és elemezzük. A gyermeki teljesítményeket figyelemmel kísérjük, dokumentáljuk, az eredményeket értékeljük. Az alkalmazotti, nevelőtestületi értekezleteken minden dolgzó megismeri eredményeinket, melyeket közösen elemzünk, értékelünk, amik alapján meghatározzuk erősségeinket, fejlesztendő területeinket. Kialakult rendje, eljárása van a gyermekek iskolai előmenetelének, teljesítményének, eredményeinek további követésének.  Intézményünk a gyermeki fejlődés nyomonkövetését a Fejlődési naplóban található szempontok alapján megfigyeléssel végzi. Egységesen kidolgozott mérőlapokat alkalmazunk, melyek segítségével is kimutatható a fejlődés, illetve kiszűrhető az elmaradás. Nevelési év végén a nagycsoportosok felmérését elvégeztük. Az iskolába lépő gyermekek olyan fejlődési szintre léptek, hogy az iskolai élet kihívásait teljesíteni tudják egyéni adottságaiknak, sajátosságaiknak megfelelően.  A mérési eredmények elemzése után külön célképzés, feladatmeghatározás nem volt szükséges.  ELTE-Savaria Regionális Pedagógiai Szolgáltató és Kutató Központ bázisintézményeként az idei nevelési évben a két szakmai műhelymunkát on-line módon valósítottunk meg az érdeklődő óvodapedagógusok számára. A csoportok beszámolói rögzítik a városi rendezvényeken való részvételünket, illetve eredményeinket. | | | | |
|  | Az elemzés, értékelés alapján meghatározott:  **Erősségek:** Bázisóvodaként megvalósított szakmai napjaink.  **Fejleszthető területek:** A nevelési – fejlesztő munka színvonalának szinten tartása, illetve emelése. Pályázatok figyelemmel kísérése, pályázatok benyújtása. | | | | |
| 7. Belső kapcsolatok, együttműködés, kommunikáció | | | | | |
| Önértékelési szempont | Elvárás  ***Az óvodapedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembe vételével határozzák meg.***  ***Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.*** | | | | |
| Az intézményben működő szakmai munkaközösségek, és ezek fő tevékenységei a 2020-2021-es nevelési évben.  Az információátadás intézményi gyakorlata a 2020-2021-es nevelési évben. | Az intézmény belső kapcsolatrendszerének középpontjában a támogató szervezeti struktúra áll, amely a pedagógusok szakmai együttműködésén alapszik. A nevelő – oktató munka egyik alapfeltétele, hogy tervszerűen működő, folyamatos megújulásra képes, innovatív közösség működjön az intézményben. A szervezeten belüli információáramlás hatékonyan kialakított rendje szintén alapja a magas szintű szakmai munkánknak.  **Néphagyományőrző munkaközösségünk** ebben az évben is a közösen elfogadott munkaterv alapján végezte munkáját. A Néphagyományőrző Munkaközösség szakmai, módszertani kérdésekben nagy segítséget adott ebben a nevelési évben is. A munkaközösség céljait és feladatait, a kiemelt feladatokkal összhangban fogalmaztuk meg.  Az ELTE-Savaria Regionális Pedagógiai Szolgáltató és Kutató Központ Bázisóvodájaként az idei nevelési évben on-line módon valósítottuk meg szakmai napjainkat.  A **Belső ellenőrzési (önértékelési) csoport** szintén munkaterv alapján dolgozott. A 3 fős önértékelési csoport az idei nevelési évben elvégezte 2 óvodapedagógus értékelését. A dokumentumok felkerültek az Oktatási Hivatal informatikai támogató rendszerébe.  Az óvodapedagógusok egymás csoportjában rendszeresen hospitáltak. Az összegző értékelésre, a tapasztalatok megosztására, a fejlesztendő területek meghatározására a nevelői értekezleteken került sor.  Az óvodai munka egyes aktuális feladatainak megoldására a nevelőtestület tagjaiból időnként munkacsoportok alakultak, melyek hatékonyan valósították meg az elérendő feladatokat.  A programnaptárunkban meghatározott felelősi rendszerünk jó működött, az ünnepélyek, hagyományok, programok alkalmával végzett feladatellátás is sikeres volt.  **A programok szervezésében és lebonyolításában lévő aktivitást köszönöm az óvoda összes dolgozójának!**  A kolléganők részére lehetőségeket biztosítottam, és ösztönöztem az innovációt-, és a kreatív gondolkodást segítő jó gyakorlatokon, szakmai napokon, továbbképzéseken, való részvételt.  Az “Ügyes kezek” kézműves tehetségműhelyünk jól működött, a gyerekek szívesen vettek rajt részt. A műhelyvezető óvodapedagógus megerősítette tudásunkat a tehetséggondozásról, a fejlesztés lehetőségeiről.  Vezetői feladatomnak tartom, hogy az intézményben dolgozókat inspiráljam, olyan közös értékeket fogadtassak el, amelyeket mindenki értelmezni tud, és amelyeknek mindenki részesévé válhat. Figyelemmel kísértem a külső és belső változásokat, rendszeresen tájékoztattam az óvodapedagógusokat a jogi, nevelési – oktatási változásokról. Az óvodavezetés, a Belső ellenőrzési csoport a Munkaközösség aktív részt vállaltak a módszerek, eljárások megvalósításában, pozitív értékelésében.  Hagyományaink egyrészt az évenként ismétlődő ünnepekre, másrészt, az évek során kialakított óvodai szokásokra épültek. Hangsúlyt fektettem az intézmény egységes, kulturált összképére.  Az intézményben rendszeres, szervezett és hatékony az **információáramlás, a kommunikáció**. A vezetési szintek pontosan hierarchizáltak. Az információkat, az utasításokat (mit, mikor, miért) mindig fentről lefelé közvetítjük, viszont az eredmények összegyűjtése, jelentése lentről felfelé történik. A Szervezeti Működési Szabályzatunkban a hierarchiák tisztázottak. Együttműködésünk hatékonyságának alapfeltétele a jó kommunikációs kapcsolat. A belső információs rendszerünk jól működik. A technikai dolgozók is tájékoztatást kapnak az óvodát és ebben az őket érintő kérdésekről a számukra szervezett értekezleteken.  A nevelési év folyamán több csatornán zajlott a kommunikáció, a személyes kapcsolattartástól az e-mail-es, facebook-os zárt csoportos tájékoztatáson keresztül. A kollégákkal napi kapcsolatot tartottam, minden hét első napján tájékoztatást adtam az óvodapedagógus kollégáknak a heti teendőkről, aktualitásokról. A járványhelyzet megkövetelte tőlünk az on-line kapcsolattartást, melyhez minden dolgozó alkalmazkodott. A kollégákat az őket érintő, a munkájukhoz szükséges jogszabály-változásokról folyamatosan tájékoztattam. A szervezeti közösség számára biztosított volt a munkájukhoz szükséges információkhoz és ismeretekhez időben való hozzáférés.  Az információ terjesztésének egyik nagy lehetőségének tartottam az **értekezletek**et, aminek minden dolgozó érezte közösségformáló hatását is. Az értekezletek témái az adott nevelési év szervezése, munkaszervezési feladatok, kérdések, és a gyermekek fejlődésének követése, elemei voltak. Minden értekezlet fontos, és elengedhetetlen a színvonalas munka érdekében.  A nevelési év végén egyéni -, és csoportos beszélgetésekre is sor került.  Értekezletek fajtájuk szerint:   * nevelési értekezletek: óvónőknek évente 3-4 alkalommal, szakmai témákban, * óvodapedagógusi megbeszélések minden hétfőn, illetve a programokhoz, aktualitásokhoz igazodva célszerűségi alapon, a vírushelyzetre való tekintettel, március, április, május hónapokban on-line formában történtek a megbeszélések, * munkatársi értekezletek: alkalmazotti közösségnek évente 3 alkalommal, - évnyitó, félév, nevelési év vége, * munka és tűzvédelmi oktatás, * dajkai megbeszélések: alkalom szerint, * szülői értekezletek, fogadó órák a szülőknek, * pszichológusi fogadóórák.   Kiemelkedőnek értékelem a belső kapcsolatokat, együttműködést, kommunikációt a pedagógusok és a nevelő – oktató munkát közvetlenül segítők között. A pedagógiai asszisztens, dajkák együttműködése példaértékű volt a csoportokon belül és kívül is az óvodapedagógusokkal. A pedagógiai asszisztens megfelelő végzettséggel látta el feladatait. Dajkáink a nevelő – fejlesztő munkában maximális, szakavatott segítséget tudtak nyújtani az óvodapedagógusainknak. Valamennyien gyermekszeretőek, türelmesek, szeretetteljesek. A csoporton belül dolgozó pedagógusok és a pedagógiai asszisztens, dajkák megbeszélték a csoport szokás- és szabályrendszerét így közösen olyan nevelői hatással voltak a gyermekekre, ami jó irányba formálta a személyiségfejlődésüket, a csoport neveltségi szintjét, viselkedéskultúráját. A programok lebonyolításában a legjobb tudásuk szerint részt vettek. Az óvodatitkár minden lehetséges segítséget megadott az óvodapedagógusoknak.  Az év végi értékelésben a pedagógusok megfogalmazták azokat az észrevételeket, tapasztalatokat és javaslatokat, melyeket a következő 2021-2022-es nevelési év tervezésénél figyelembe fogok venni. Ennek értelmében a következő nevelési év kiemelt feladatai között szerepel majd a konfliktus kezelése gyermek - gyermek, gyermek-szülő, szülő - óvoda (óvodapedagógus) között. Rohanó világunkban egyre több alkalommal találjuk szemben magunkat konfliktusokkal. Megoldásukhoz más-más kompetenciák szükségesek a pedagógusoktól. A hatékony konfliktuskezelés alkalmazása érdekében elméleti, szakmai ismereteink bővítése szükséges. A nevelési értekezletek témáját, az előadókat, szakembereket ennek megfelelően választom meg. | | | | |
| **Továbbképzések, belső tudásmegosztás intézményi gyakorlata**  A tervezésnél kiemelt jelentőséget tulajdonítottam a fejlesztő pedagógus szakvizsgás képzésnek. Egy óvodapedagógus kolléga lett betervezve a képzésre, de a szak nem indult. A jövő évben keresem a lehetőséget, hogy a kolléganő elkezdhesse a tanulmányait.  **A pedagógus szakvizsgás képzés hozzájárul intézményünkben:**   * az alapképzésben megszerezett ismeretek és jártasság megújításához, kiegészítéséhez, * a pedagóguspályára való alkalmasság fejlesztéséhez.   A CXC 2011. köznevelési törvény 62§ (2) bekezdése kötelezően előírja és rendelkezik a pedagógus továbbképzésről. Beiskolázási tervünk a 277/1997. (XII.22)sz. Kormányrendelet valamint az intézmény Továbbképzési programja alapján készült. A 2020-2021-as nevelési évre tervezett továbbképzések az alábbi módon valósultak meg:   |  |  |  |  |  |  |  | | --- | --- | --- | --- | --- | --- | --- | | **Név** | **Végzettség, szakképzettség** | **Munkakör** | **Továbbképzés helye, szakiránya** | **Kezdő időpont** | **Befejező időpont** | **2020-2021-es nevelési évben teljesített** | | **SZAKVIZSGÁS KÉPZÉS** | | | | | | | | **--** | -- | -- | -- | -- | -- | **--** |  |  |  |  |  |  |  |  | | --- | --- | --- | --- | --- | --- | --- | | **Név** | **Munkakör** | **Képzés megnevezése** | **A továbbkép-zés óraszáma** | **2019-2020-es nevelési évben teljesített** | **Tervezett/nem tervezett képzés** | **hétévenként kötelező** | | **PEDAGÓGUS TOVÁBBKÉPZÉS** | | | | | | | | **Halész Imréné** | óvodvezető | „Esély a jövő nemzedékének”- *Szakmai nap* | -- | **--** | -- | mentes | | **Márkus Erika** | óvodapedagógus | „Esély a jövő nemzedékének”- *Szakmai nap*  *Keresd a kincset! nevelésmódszertani konferencia* | -- | **--** | tervezett | mentes | | **Csiszár Zoltánné** | óvodapedagógus | „Esély a jövő nemzedékének”- *Szakmai nap* | -- | **--** | tervezett | mentes | | **Németh Zsuzsanna** | óvodapedagógus | „Esély a jövő nemzedékének”- *Szakmai nap* | -- | **--** | tervezett | mentes | | **Nosztics Alexandra** | óvodapedagógus | „Esély a jövő nemzedékének”- *Szakmai nap* |  |  | tervezett | mentes | | **Kánnár Edina** | óvodapedagógus | „Esély a jövőnemzedékének”- *Szakmai nap* |  |  | tervezett  tervezett | mentes | | **Markó Regina** | óvodapedagógus | „Esély a jövő nemzedékének”- *Szakmai nap* |  |  | tervezett | mentes | | **FŐISKOLAI ALAPSZAK** | | | | | | | | **Markó Regina** | óvodapedagógus | Gyógypedagógia alapszak | 3 év | **teljesített második év** | tervezett | mentes | | **Fodorné Milfai Katalin** | pedagógiai asszisztens | Óvodapedagógus alapszak | 3 év | **teljesített harmadik év** | tervezett | --- | | **Szalai Judit** | pedagógiai asszisztens | Óvodapedagógus alapszak | 3 év | **teljesített első év** | tervezett | --- |   A kollégák helyettesítését belső helyettesítéssel oldottuk meg.  Az intézményen belüli tudásmegosztás hatékonyságának érdekében hospitálásokat, szakmai napokat szerveztünk, melyen a kollégák részt vettek. | | | | | |
|  | Az elemzés, értékelés alapján meghatározott:  **Erősségek:** szakmai csoportok működése.Hatékony együttműködés révén, a közös célok érdekében a támogató szervezeti kultúra.  **Fejleszthető területek:** nem jelölünk meg. | | | | |
|  | | | | | |
| 8. Az intézmény külső kapcsolatai | | | | | |
| Önértékelési szempont | Elvárás  ***Az intézmény a helyben szokásos módon tájékoztatja külső partereit (az információátadás szóbeli, digitális vagy papíralapú). A partnerek tájékoztatását és véleményezési lehetőségeinek biztosítását folyamatosan felülvizsgálják, visszacsatolják és fejlesztik****.* | | | | |
| Az intézmény partnereinek tájékoztatása a 2020-2021-es nevelési évben. | A 2020-2021-es nevelési évben az elmúlt évekhez hasonlóan alakult a partnerekkel való kapcsolattartás, melynek formái a Vezetői Pályázatomban, az SZMSZ- ben és a Munkatervben egyaránt szabályozottak. Ezek az intézményi célok elérése érdekében folyamatosan és rugalmasan működnek. A gyerekek érdekeit szem előtt tartva folyamatos kapcsolatot tartottam az intézmény partnereivel. A kapcsolattartás elősegítésében, elmélyítésében, szükség szerint kezdeményező, vagy együttműködő szerepet vállaltam.  Óvodánk pedagógiai programjával összhangban a vezetés irányításával történt meg a következő külső partnerek kijelölése:   * Családok * Szombathely Megyei Jogú Város Önkormányzata * GAMESZ * Nyitra Utcai Általános Iskola * Bercsényi Miklós Általános Iskola * Vas Megyei Pedagógiai Szakszolgálat, Savaria Regionális Pedagógiai Szolgáltató és Kutató Központ, Védőnői Szolgálat, Pálos Károly Családsegítő Szolgálat   **A család és óvoda kapcsolata**  Az óvodai nevelés a csalási neveléssel együtt szolgálja a gyermek fejlődését, ennek alapvető feltétele a családdal való szoros együttműködés. Az együttműködés formái az idei nevelési évben többnyire online formában zajlottak. Elmondható azonban, hogy a szülők részéről egyre nagyobb az igény arra, hogy aktívan részt vegyenek az óvoda életében. Szoros kapcsolatra törekszünk a szülők képviselőivel. Sok hasznos ötlettel gazdagítják az óvodai életet, támogatják, segítik az óvoda munkáját, szívesen vesznek részt az intézmények által szervezett programokon, és aktív közreműködői. A szülők igénylik az egyéni, személyes konzultációkat, ahol bizalommal fordulnak a pedagógusainkhoz. Gondot fordítunk a szülők honlapon biztosított tájékoztatására, az elektronikus levelezésre, amely korszerű szemléletet tükröz a legfőbb partnerekkel történő kapcsolattartásban.  **Kapcsolattartás a Fenntartóval**  Fenntartónk a Szombathely Megyei Jogú Város Önkormányzata. Hatáskörömnek megfelelően hatékonyan működtem együtt a fenntartóval. Óvodavezetőként feladatomnak tekintettem az óvoda és a fenntartó közötti harmonikus, korrekt kapcsolat fenntartását, megfelelő munkakapcsolat működtetését.  **GAMESZ**  Feladatomnak tekintettem a harmonikus, korrekt kapcsolat fenntartását, megfelelő munkakapcsolat működtetését.  **Nyitra Utcai Általános Iskola, Bercsényi Miklós Általános Iskola**  Jó munkakapcsolat volt jellemző ebben az évben is az iskola pedagógusaival. Ha meghívást kaptunk, mindig részt vettünk óvodásainkkal a rendezvényeiken, ezzel megalapozva a nagycsoportos gyermekek iskolával való ismerkedését, pedagógusokkal történő személyes kapcsolat kialakítását. Óvodapedagógusaink tanév elején -szeptember hónapban- ellátogattak az iskolába, a volt kis óvodásaikat megnézni, és konzultálni a gyerekekről a tanító nénivel.  **Kapcsolattartás egyéb nevelési-, oktatási-, szakszolgálati-, kulturális intézményekkel**  Kapcsolatot tartottunk azokkal az intézményekkel, melyek az óvodai élet során (pedagógiai szakszolgálat intézményei, gyermekjóléti szolgálatok, egészségügyi, illetve közművelődési intézmények), és az óvodai élet után (iskolák) meghatározó szerepet töltenek be a gyermek életében. A kapcsolattartás formái, módszerei alkalmazkodtak a feladatokhoz és a szükséglethez. A kapcsolattartás folyamatos, volt, intézménytípusonként általában évi 1-3 alkalom.  **A kapcsolattartás formája, módja, rendje**  A kapcsolattartás az Évszak-Járó Pedagógiai programban, az SZMSZ-ben, Házirendben és a Munkatervben leírt tartalmaknak megfelelően valósult meg: értekezletek, megbeszélések, fórumok, www.ovivadvirag.hu honlap, óvodai elektronikus levelezőlista, zárt facebook csoport, - szülői elektronikus levelezőlista, zárt facebook csoport, faliújságok által.  A különböző értekezletek, megbeszélések rendje a tervezettnek megfelelően alakult, arról feljegyzés, jegyzőkönyv készült. A kapcsolattartás általános szabálya volt, hogy a különböző döntési fórumokra, nevelőtestületi, alkalmazotti értekezletekre a vonatkozó napirendi ponthoz a döntési, egyetértési és véleményezési jogot gyakorló közösség delegáltjainak véleményét kikértem, nyilatkozatukat jegyzőkönyvben, vagy nyilatkozatban rögzítettem.  **Az intézményi dokumentumok közzététele**  Az óvoda alapdokumentumai (Pedagógiai Program, SZMSZ, Házirend) nyilvánosak, megtekinthetőek, az óvodatitkári irodában kihelyezett példányhoz a szülők bármikor hozzáférhetnek, valamint az óvoda honlapján is megtekinthetik azokat. A Szülői Közösségi értekezleten, illetve a Szülői értekezleteken a szülők tájékoztatást kaptak az intézmény működésével kapcsolatban. Ennek koordinálása és ellenőrzése a vezetői feladatom.  **Társadalmi, közösségi szerepvállalás**  Intézményünk dolgozóinak társadalmi szerepvállalásai sokrétűek, melyek szakmai elhivatottságukat tükrözik. A városi rendezvényeken való aktív részvételünkkel óvodánk társadalmi elismertségét igyekszünk öregbíteni.  Az idei nevelési évben óvodánk több programnak is helyet adott:   * bázisóvodai szakmai napok ( idei nevelési évben on-line valósult meg), * előadások (on-line)   Városi rendezvényeken való részvételünk:   * rajzpályázatokon való részvétel, * pedagógusnapi rendezvényen szereplés | | | | |
|  | Az elemzés, értékelés alapján meghatározott:  **Erősségek:** kiváló kapcsolat az intézmény partnereivel.  **Fejleszthető területek:** nem jelölünk meg. | | | | |
| 8. A pedagógiai munka feltételei8.1.A pedagógiai munka feltételei-tárgyi, infrastrukturális feltételek | | | | | |
| Önértékelési szempont | Elvárás  ***Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé.*** | | | | |
| Az infrastruktúra megfelelése az intézmény nevelési/tanítási struktúrájának, pedagógiai értékeinek, céljainak a 2020-2021-es nevelési évben. | A megfelelő személyi feltételek biztosítása mellett a tárgyi eszközellátottság javítására, fejlesztésére -a lehetőségekhez mérten- az idei évben is nagy hangsúlyt fektettünk. Mindnyájan fontosnak tartjuk, hogy kellemes, harmonikus, egészséges és biztonságos belső és külső környezetben töltsék a gyermekek és a felnőttek az idejük.  A tárgyi eszközbővítés folyamatos. Az eszközök beszerzése **első sorban költségvetésből** és az **óvodai alapítvány pályázati forrásaiból, szülői felajánlásból, képviselői támogatásból, saját pályázatok segítségével történt**. Ezúton köszönöm a támogatóinknak a tárgyi eszközeink bővítéséhez nyújtott segítséget.  Óvodánk otthonos, családias, a csoportszobák harmonikus hangulatot árasztanak, tükrözik a pedagógiai programok sajátosságait, az óvodapedagógusok igényességét. Kiemelten fontosnak tartjuk, hogy kellemes, egészséges és biztonságos külső és belső környezetben töltsék a gyermekek, felnőttek az óvodában töltött idejüket. Az intézmény komfortja, a csoportszobák, a kiszolgáló helyiségek és az udvar esztétikája, karbantarthatósága jó feltételeket teremt a nevelőmunkához. Az eszközellátottságunk, tárgyi felszereltségünk megfelel a Pedagógiai Programunk megvalósításához szükséges elvárásoknak. Gondoskodtunk az óvodásaink legfontosabb és egyben legfejlesztőbb tevékenységéhez jó minőségű, tartós, esztétikus játékokról. | | | | |
|  | Az elemzés, értékelés alapján meghatározott:  **Erősségek:** a tárgyi feltételek folyamatos bővítése, ehhez a források felkutatása.  **Fejleszthető területek:** nem jelölünk meg | | | | |
| 8.2. A pedagógiai munka feltételei-személyi feltételek | | | | | |
| Önértékelési szempont | Elvárás  ***Az intézmény rendszeresen felméri a szükségleteket, reális képpel rendelkezik a nevelő/tanító munka humánerőforrás-szükségletéről. A humánerőforrás szükségletében bekövetkező hiányt, a felmerült problémákat idejében jelzi a fenntartó számára.*** | | | | |
| A humánerőforrás megfelelése az intézmény képzési struktúrájának, pedagógiai értékeinek, céljainak a 2020-2021-es nevelési évben. | Az óvodai nevelés minőségét és eredményességét alapvetően az óvoda személyi feltétele határozza meg. Pedagógiai programunk szakmai értékeire a nevelőtestület folyamatosan nagy hangsúlyt fektet. A régóta itt dolgozó óvodapedagógusok, a fiatal kollégák felé állandóan közvetítik annak sarokköveit. Az egymástól való tanulás szervezett és informális lehetőségei adottak és az óvodapedagógusok személyes indíttatásból vezérelve élnek is velük.  Az egy csoportban dolgozó kollégák együttműködése magas színvonalú volt. A céltudatos nevelőmunka eredménye láthatóvá vált, az összehangolt nevelés eredményes lett, ez érezhető volt a csoportok jól működő szokásrendszerén, gyermekek viselkedésén keresztül.  A közösség összetartó erejét mutatja az, hogy a feszültségeket, problémahelyzeteket sikerült megfelelő módon, őszinte beszélgetésekkel, a problémák átbeszélésével, közös megoldás elfogadásával feloldani.  Az intézményünkben dolgozók magas színvonalon látják el munkájukat. Munkavégzésükre a gyermekközpontúság, a gyermeki személyiség tiszteletben tartása, a tenni akarás a jellemző.  Nevelési filozófiánkterén a gyermekközpontúság érvényesítését, eddigi nevelési értékeink megőrzését, a gyermeki személyiségben rejlő lehetőségek kiteljesítését tartottuk a legfontosabbnak. Arra törekedtünk, hogy a hozzánk járó gyermekek egészséges, érzelmi biztonságot nyújtó, aktív cselekvésre ösztönző légkörben nevelkedjenek. Felelősnek érezzük magunkat azért, hogy a gyermekek fejlődése érdekében nyitottak legyünk partnereink és minden olyan lehetséges támogató iránt, akik segíthetik működésünk és pedagógiai munkánk színvonalának emelését | | | | |
| **A pedagógus és a pedagógiai munkát segítő munkakörben foglalkoztatottak létszámának alakulása**   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Engedélyezett álláshelyek száma** | | | | | **Óvodapedagógusok besorolás szerinti létszáma** | | | | | Óvodapeda-gógus | Gyógypedagógus | Pedagógiai munkát közvetlen segítő | | Egyéb munkakör | | 7 (+ 1 GYES)fő | 1fő | dajka | pedagó-giai asszisz-tens |  | GYAKOR-NOK | PED.I. | PED II. | MESTER PED. | | 3fő | 1(+1 GYES)fő | 2 | 0 | 4 | 3 | 1 | | | | | | |
|  | Az elemzés, értékelés alapján meghatározott:  **Erősségek:** nevelőtestületünk családias, meleg légköre, melyben a gyermekek mindenekfelett álló érdeke érvényesül, befogadó, elfogadó attitűddel. Erősségünk a magas együttműködési képességünk, melyben kiválóan tudunk együtt dolgozni a közös célok érdekében.  Célunk a hagyományaink megtartására, illetve a közösségünk igényes, hatékony munkájának további fejlesztése.  **Fejleszthető területek:** nem jelölünk meg. | | | | |
| 8.3. A pedagógiai munka feltételei-szervezeti feltételek | | | | | |
| Önértékelési szempont | Elvárás  ***Nincs központilag kötelezően kiemelve a szempont értékelése.***  ***A Beszámoló az elvárásokra történő reflektálást tartalmazza.*** | | | | |
| Az intézmény szervezeti kultúrája, szervezetfejlesztési eljárások, módszerek alkalmazása, illetve az intézmény hagyomány-ápoló, hagyomány-teremtő munkája a 2020-2021-es nevelési évben. | A szervezeti kultúra fejlesztése közös feladatunk, ebben az intézmény vezetésének (vezető, helyettes, munkaközösség vezető) nagyobb szerep jut, de a többi kolléga aktív részvétele, fogadóképessége is szükséges. Az idei nevelési évben több közös munkatársi programot is szerveztünk és valósítottunk meg:   * agyagozás-korongozás az óvodában * csapatépítő túra a Vadása tónál, * Pedagógus kitüntetésben részesült kolléga köszöntése.   Az intézmény dolgozói a fő feladatainkban teljesen egységesen gondolkodnak. Ezek a következők:   * a gyermekek mindenek felett álló érdekének biztosítása, * szép, esztétikus környezetben nevelkedjenek a gyermekek és dolgozzanak a felnőttek, * egymás munkájának tiszteletben tartása, egymás szakmai útjának segítése (minősítések, önértékelés-csoportlátogatás, tanfelügyelet, vizsgák, szakvizsgák, stb...), * kollégák segítése (babavárás), * nehéz helyzetben lévő családok segítése.   Az ezekhez a fő irányvonalakhoz vezető utakban vannak különbözőségek, a cso- portok többféleképpen keresnek megoldásokat. Ezt vezetőként úgy koordinálom, hogy az egyéni érdekek és az óvodai érdekek jól működjenek egymás mellett. A feladatokat arányosan kerültek leosztásra.  **A szervezeti kultúra megfelelő szinten tartásán sokat kell dolgozni, folyamatosan szükséges olyan változatos programot szervezni, ahol lehetőség van lazításra, beszélgetésre, feltöltődésre, ehhez befogadó, ezt támogató, egymást segítő, egymás értékeit megbecsülő kollektívára van szükség.**  Büszkék vagyunk a hagyományainkra, színvonalas rendezvényeinkre és élménynyújtó programjainkra. A pedagógusok különös figyelemmel és érdeklődve kísérik a pedagógia változásait, az innovatív lehetőségeket figyelembe végezzük munkánkat.. A nevelési évben rendkívüli figyelem övezte:   * az oktatáspolitika alakulását, törvényi változásokat, különös tekintettel az iskola-, ill. óvodakötelezettség új jogszabályait, a sajátos nevelési igényű gyermekek nevelésének ajánlásait * fenntartói, tanfelügyeletei ellenőrzésekre való felkészülést, lebonyolítást, * on-line térben történő kapcsolattartást a szülőkkel, * a járvány idején óvodai ügyelet biztosítását . | | | | |
|  |
|  | Az elemzés, értékelés alapján meghatározott:  **Erősségek:** nagyfokú együttműködés az intézmény dolgozói között. Az óvodapedagógusok elkötelezettsége a néphagyományőrzés területén.  **Fejleszthető területek:** nem jelölünk meg. | | | | |
| 9. A kormány és az oktatásért felelős miniszter által kiadott, az óvodai nevelés országos alapprogramban megfogalmazott elvárásoknak és a pedagógiai programban megfogalmazott céloknak való megfelelés | | | | | |
| Önértékelési szempont | Elvárás  ***Nincs központilag kötelezően kiemelve a szempont értékelése.***  ***A Beszámoló két elvárásra történő reflektálást tartalmaz.*** | | | | |
| A Kormány és az oktatásért felelős miniszter által kiadott ONOAP céljainak megjelenése a pedagógiai programban. A P.P-ben szereplő kiemelt stratégiai célok operacionalizálásának megvalósítása. | Szakmai munkánk irányvonalát, fejlesztési céljaink megvalósításához szükséges feladatokat az Óvodai Nevelés Országos Alapprogramja alapján a saját Pedagógiai Programunkban fogalmaztuk meg. Ennek megfelelően igyekszünk mindent megtenni, hogy minőségi nevelést nyújtsunk a különböző társadalmi helyzetű gyermekek részére, külön figyelmet fordítva a különleges bánásmódot igénylő gyermekekre. Folyamatosan biztosítottuk a helyet, időt, eszközt a gyermekek számára a legfontosabb tevékenységéhez, a játékhoz. Mindennapjainkban jelen van a hátránykompenzálás, tehetséggondozás, egészséges életmódra nevelés, a mindennapos testmozgás, melynek feltételeit és napi gyakorlatát biztosítjuk. Az anyanyelvi-, és a környezettudatos nevelés mellett biztosítjuk, hogy megfelelő tematikus tervekben minden tevékenységi forma egymásra épülve, komplex módon jelenik meg. A megvalósítás mikéntje a reflexiókban olvasható a csoportnaplókban. A reflexiók alapján készültek el az újabb tervek, melyek az éves szinten kerülnek meghatározásra. A folyamat irányítójának, az óvodapedagógusnak ezért komoly felelőssége és egyúttal szabadsága volt, döntései pedig erősen függtek az adott pedagógiai helyzetektől. | | | | |
|  | Az elemzés, értékelés alapján meghatározott:  **Erősségek:** stratégiai és operatív dokumentumok koherenciája.  **Fejleszthető területek:** nem jelölünk meg. | | | | |

**Összegzés**

Beszámoló elkészítésekor az Önértékelési kézikönyv az óvodák számára és az intézmény általunk meghatározott belső elvárásaihoz rendeltem működésünket, eredményeinket. A fent leírtak csak bepillantást nyújtanak arról a magas színvonalú szakmai tevékenységről, amelyet az óvodapedagógusok, az óvodai nevelést segítő alkalmazottak, óvodai pszichológus, logopédus, fejlesztő- gyógypedagógus, a gyermekek érdekében tesz nap, mint nap. A 2020-2021-as nevelési évet Az Óvodai nevelés országos alapprogramja és az Évszak-Járó Pedagógiai Programunkat szem előtt tartva valósítottuk meg. Sok-sok élményt nyújtó tevékenységet biztosítottunk a gyermekek számára, a járványhelyzet alatt pedig on-line módon segítettük a családokat gyermekük nevelésében. A még előttünk álló nyári élet -ami a nevelési évhez tartozik- is az óvodapedagógusok által tervezett és dokumentált feladatok szerint zajlik. A jövőre nézve is fontosnak tartjuk, hogy az ismeretek átadása helyett inkább ismeretekhez juttassuk a gyermekeket, hogy átélve, saját maguk által megtapasztalva bővüljenek ismereteik. Munkánkat a komplexitás jellemzi. Témafeldolgozásainknál a nyitott tanulási formákat alkalmazzuk, ahol gyermekeink a sokféle felkínált lehetőségből választhatnak.

Minden területen fontosnak tartjuk az értéket, a hagyományokat és annak átörökítését. Arra törekszünk, hogy gyermekeink színvonalas, értékes dolgokkal találkozzanak az óvodában. A népi hagyományok jelenléte óvodánk mindennapjaiban kiemelkedő szereppel bír a belső értékrendszer megteremtésében, a nemzeti öntudat kialakításában, a valahová-tartozás tudatának megerősítésében és az egyén konstruktív életvezetésének létrejöttében.

Manapság egyre inkább azt tapasztaljuk, hogy társadalmunkban áttevődik a hangsúly a „mi”-ről az „én”-re, a közösségi integrációról az egyéni jellemfejlődésre, a csoportszellemről az önmegvalósításra. Mivel azonban az ember társas lény így ez az út többek között ürességhez, hiányérzethez, elmagányosodáshoz vezethet. Ezért nagy a felelősségünk a családok segítésében, a jövő nemzedék nevelésében. Így jövőben is törekedni fogunk arra, hogy a családokkal, óvodásainkkal minél több együtt átélt élményben legyün részünk. A hozzánk járó gyermekek érezzék, hogy ők mind „Vadvirágosok”, és érezzék jól magukat a mindennapokban, az óvodai közösségben.

**Pedagógiai munkánk során a jövőben is változatlanul az igényességre törekszünk, az eddig kialakított értékeinket, hagyományainkat megőrizzük, óvodánk sajátosságait megóvjuk, és az általunk elfogadott értékrend szerint végezzük minőségi munkánk.**

Kelt: Szombathely, 2021. június 21.

Ph.

...............................................

óvodavezető aláírása

**Beszámoló**

**a Szombathelyi Vadvirág Óvoda**

**gyermekvédelmi munkájáról**

**2020 /2021 nevelési év**

Az óvoda székhelye: Szombathelyi Vadvirág Óvoda

9700 Szombathely, Selmec u. 2

OM azonosító: 201754

Az óvodai csoportok száma: 3

**Bevezető:**

**A Szombathelyi Vadvirág Óvoda** gyermekvédelmi munkájáról az éves értékelést az alábbi jogszabályok figyelembe vételével készítettem el.

1. **Jogszabályi háttér:**

KKKKKorm.3. (III. 1.) EMMI

* 1997. évi XXXI. törvény a gyermekek védelméről és a gyámügyi igazgatásról,
* 2011. évi CXC törvény a nemzeti köznevelésről,
* 62.§ (1) A pedagógus kötelességei és jogai
* LXIII. törvény a közoktatási törvény módosításáról 11/1994. (VI. 8.)
* 363/2012. (XII. 17.) Korm. rendelet az Óvodai nevelés országos alapprogramjáról
* CXII évi XXXI. törvény 15/1998. NM rendelet /2012. (VIII. 28.) kormányrendelet a nemzeti köznevelésről szóló törvényhez
* 2/2005. (III.1.) OM rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról:
* 1.számú melléklet a 2/2005. (III. 1.) OM rendelethez  
  A Sajátos nevelési igényű gyermekek óvodai nevelésének irányelve
* 2003. évi CXXV. törvény az egyenlő bánásmódról és az esélyegyelőség előmozdításáról
* **ENSZ** Gyermek Jogairól szóló Egyezmény (1989.)
* Gyermek jogairól szóló, New Yorkban 1989. november 20-án kelt Egyezmény
* Szombathely Megyei Jogú Város Önkormányzata: Helyi Esélyegyenlőségi Program /www.szombathely.hu/onkormanyzat/letoltheto-dokumentumok/
* Szombathely Megyei Jogú Város Önkormányzata nevelési – oktatási intézményeinek feladat ellátási, intézményműködési és fejlesztési terve

/http./Szombathely-megyei-jogu-varos-onkormanyzata-nevelesi-oktatasi-intezmenyei-feladatellatasi-intezmenymukodtetesi-es-fejlesztesi-terve/

* Az 1997. évi XXXI. törvény a gyermekek védelméről és a családügyi igazgatásról határozza meg a gyermekvédelem rendszerét. A Kt. 121.§ (1) bekezdés 14. pontja szerint, hátrányos helyzetű az a gyermek, akit családi körülményei, szociális helyzete miatt a jegyző védelembe vett, illetve akinek rendszeres gyermekvédelmi kedvezményre való jogosultságát a jegyző megállapította.

E csoporton belül halmozottan hátrányos helyzetű az a gyermek, akinek a törvényes felügyeletét ellátó szülője óvodás gyermek esetén a gyermek három éves korában, a tankötelezettség beállásának időpontjában legfeljebb az iskola nyolcadik évfolyamán folytatott tanulmányait fejezte be sikeresen. Halmozottan hátrányos helyzetű az a gyermek, akit tartós nevelésbe vettek.

Az 1997. évi XXXI. törvény 5 paragrafusa szerint a veszélyeztetettség „olyan – magatartás, mulasztás vagy körülmény következtében kialakult – állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza”.

Veszélyeztetett gyermeknek minősül az, aki a gyermekvédelmi jelzőrendszerbe bekerül. Jelzőrendszer az, amikor a gyermekjóléti szolgálat együttműködik az egészségügyi és az oktatási intézményekkel, illetve különböző hatóságokkal.

Sajátos nevelési igényű gyermek, tanuló, az a **különleges bánásmódot igénylő** gyermek, tanuló, aki a **szakértői bizottság szakértői véleménye alapján** mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.

1. **A Sajátos nevelési igényű gyermekek óvodai nevelésének irányelve**

2.1. Általános elvek az Óvodai nevelés országos alapprogramja a sajátos nevelési igényű gyermekek óvodai nevelésében

Az alapdokumentumban meghatározott nevelési, fejlesztési tartalmak minden gyermek számára szükségesek. Az óvodai nevelés a sajátos nevelési igényű gyermekeknél is a nevelés általános célkitűzéseinek megvalósítására törekszik. A nevelés hatására a sajátos nevelési igényű kisgyermeknél is fejlődik az alkalmazkodó készség, az akaraterő, az önállóságra törekvés, az érzelmi élet, az együttműködés. A sajátos nevelési igény szerinti környezet kialakítása, a szükséges tárgyi feltételek, és segédeszközök megléte akkor biztosítja a nevelési célok megvalósíthatóságát, ha a napirend során a gyermek mindig csak annyi segítséget kap, ami a további önálló cselekvéséhez szükséges.

2.2. Az Irányelv célja

Az Irányelv célja, hogy a nevelési programban foglaltak és a sajátos nevelési igény összhangba kerüljenek. Annak biztosítását szolgálja, hogy

* az elvárások igazodjanak a gyermekek fejlődésének üteméhez,
* fejlesztésük a számukra megfelelő területeken valósuljon meg,
* a sajátos nevelési igényű gyermekeket a nevelés, a fejlesztés ne terhelje túl,
* az egészségügyi és pedagógiai célú habilitációs, rehabilitációs célú foglalkozások programjai váljanak az óvodák nevelési programjainak tartalmi elemeivé.

A fejlesztés szervezeti keretének megválasztását, az alkalmazott speciális módszer- és eszközrendszert minden esetben a gyermekek állapotából fakadó egyéni szükségletek határozzák meg. A többségi óvodában történő együttnevelés – az illetékes szakértői bizottság szakértői véleményének figyelembevételével – minden esetben egyéni döntést igényel a gyerek szükségletei szerint.

1. **A gyermekfelvételre vonatkozó adatok**

|  |  |  |  |  |  |  |
| --- | --- | --- | --- | --- | --- | --- |
| **Gyermek-létszám** | **Férőhelyek száma**  **(alapító okirat)** | **HH-s**  **gyermekek**  **száma** | **HHH-s**  **gyermekek**  **száma,**  **aránya** | **Veszélyeztetett gyermekek száma** | **Egyéb problémával küzdő gyermek:**  **szakvéleménnyel rendelkező,**  **magatartás, beilleszkedési, tanulási, lelki- és mentális stb.** | **SNI gyermekek száma** |
| 86 fő | 86 fő | 9 fő | 3 fő | 0 fő | 7 fő | 8 fő |

A 2019/2020 évhez képest a hátrányos helyzetű gyermekek létszáma: **stagnál** csökkent

A 2019/2020 évhez képest a veszélyeztetett gyermekek létszáma: emelkedett, **stagnál**

A 2019/2020 évhez képest az egyéb problémával küzdő gyermekek létszáma:

**emelkedett,** csökkent

1. **Óvodai nevelésünk célja**

Óvodai nevelésünk célja, az óvodás gyermekek sokoldalú, harmonikus fejlődésének elősegítése. Mindez az életkori és egyéni sajátosságok és az eltérő fejlődési ütem figyelembevételével a személyiség kibontakoztatását segíti elő.

A gyermek nevelése elsősorban a család joga és kötelessége, s mi itt az óvodában ezt kiegészítve, esetenként a hátránycsökkentő szerepet felvállalva segítjük a gyerekek fejlődését.

Fontosnak tartjuk a biztonságot, szeretetet nyújtó környezet megteremtését, hiszen csak ebben tud megvalósulni a gyermekek harmonikus személyiségfejlesztése, ez az alapja a testi, érzelmi és közösségi fejlődésüknek, kreatív személyiséggé válásuknak.

Biztosítjuk az önmegvalósítás lehetőségét a néphagyományok gazdag eszköz és hatásrendszerével, az életkori sajátosságok figyelembevételével.

Fő célunk, hogy a gyermeki ismeretszerzés tapasztalati síkon, játékosan történjen. Ezek megvalósítása érdekében az óvodás gyermekek természetes megnyilvánulási formáira, a mozgásra és a játékra támaszkodhatunk. Szituáció-orientált nevelésre törekszünk, amely a mindennapok során felmerülő természetes élethelyzeteket kihasználva bővíti, megerősíti a gyermekek ismereteit.

Minden gyermeket saját képességeinek megfelelően, az elérhető legmagasabb szintre igyekszünk eljuttatni az egyes területeken.

ÁBRAHÁM MASLOW elméletével azonosulva valljuk, hogy nevelésünk csak akkor lehet eredményes, ha figyelembe vesszük gyermekeink testi, lelki szükségleteit, igényeit., ha megteremtjük számukra azt az érzelmi biztonságot, melyben átélhetik az elfogadottság, a szeretet érzését, ahol személyiségüket tiszteletben tartva, teljesítményüket megbecsülve ösztönözzük őket önmaguk minél teljesebb megvalósítására.

Az óvodai élet minden területén, a nevelés folyamatában a gyermekek mindenek felett álló érdekét vesszük figyelembe.

**Elveink:**

* Rendkívül fontos számunkra a gyermeki személyiség tiszteletben tartása, szeretete, megbecsülése, elfogadása és a bizalmon alapuló nevelés.
* Törekszünk a harmonikus személyiségfejlesztésre, a személyiség teljes körű kibontakoztatásának elősegítésére.
* A mindennapjaink során családias, derűs, nyugodt légkört teremtünk a gyermekek számára, ezzel is biztosítva számukra a testi-lelki szükségleteik kielégítését és a biztonságot.
* Vallási és világnézeti kérdésekben semlegesség jellemzi munkánkat.
* Megalapozzuk a gyermekek magyarságtudatát, megismertetjük őket a nemzeti kultúrával és más népek kultúrájával is.
* Felkeltjük a gyerekek érdeklődését a hagyományok iránt, és azok gyakorlására, megőrzésére neveljük őket.
* Fokozottan figyelünk a gyermekvédelemre, kapcsolatot tartunk az érintett szakemberekkel.
* Arra törekszünk, hogy megalapozzuk a gyerekek műveltségét és tudásigényét.
* Természeti környezettel való, óvó, védő, szerető szemléletmód, környezettudatos magatartásra neveljük őket.
* Differenciált, életkoruktól, egyéni adottságaiktól, fejlettségüktől függő képességfejlesztést alkalmazunk a mindennapjainkban, mely segíti a sajátos nevelési igényű, a halmozottan hátrányos helyzetű gyermekek beilleszkedését, egyéni fejlesztését is. Egészséges személyiségfejlesztés, a különbözőség elfogadására, tiszteletben tartására nevelés. Fontos számunkra az inkluzív nevelés, a másság elfogadása, a tolerancia. A kiemelt figyelmet igénylő gyermekek egyes területen kiemelkedő teljesítményének felismerése és gondozása. A prevenció (megelőzés), a korrekció (javítás, korrigálás) és a kompenzáció (a kiesett funkciók mással való segítése), annak érdekében, hogy a gyerekek saját fejlettségi szintjükön sikeresen eligazodjanak az őket körülvevő világ dolgaiban, mind térben, időben.
* Tudatosan beépítjünk munkánba az egészséges életmód szokásainak alakítását, a szülői szemléletformálást a gyermekek, önmagunk és mások érdekében.
* Fejlesztjük a gyerekek jártasságait, képességeit, készségeit, mely biztosítja a gyermek számára a zavartalan iskolai átmenetet.
* A sikeres szocializáció érdekében hangsúlyt helyezünk az érzelmi nevelésre, az érzelmi intelligencia fejlesztésére, a társas élet normáinak egységes közvetítésével.
* Pozitív énkép kialakítására törekszünk a gyermekeknél, annak érdekében, hogy a későbbiekben képesek legyenek magukat megértetni, elfogadtatni és érvényesíteni.
* Minden területen az óvónők és minden dolgozó modellértékű szerepvállalása kiemelkedően fontos számunkra.

**5. Óvodapedagógusaink feladatai:**

A gyermekvédelmi munkánkban legfontosabbnak tartjuk, hogy a gyermeki jogokat maradéktalanul tiszteletben tartsuk, biztosítsuk az egyenlő hozzáférést az óvodai élet egész területén, életüket gondtalanabbá, egészségesebbé, felszabadulttá tegyük.

Óvodapedagógusaink feladatai:

* Segítsék elő a veszélyeztetett, hátrányos, és halmozottan hátrányos helyzetű gyermekek óvodába kerülését, járását.
* Biztosítsák a gyermekeket megillető jogok érvényesülését az óvodán belül szükség esetén védő –óvó intézkedésekre tegyenek javaslatokat.
* Alaposan ismerjék meg a gyermekeket és családjukat
* Ismerjék fel a problémákat, a hátrányos helyzet okozta tüneteket, okokat; ha szükséges kérjék szakember segítségét
* Készítsenek tervet az indulási hátrányok kompenzálására és azt hajtsák végre.
* Szervezzék meg a felzárkóztatást.
* Segítsék a tehetséggondozást
* Csoportnaplóikban regisztrálják a veszélyeztetett és hátrányos helyzetű gyermekeket.
* Biztosítsák a gyermekek számára a szükségleteiknek, igényeiknek megfelelő differenciált fejlesztő tevékenységeket, legyen az mozgás, beszéd, vagy értelmi retardáció.
* Biztosítsák és kísérjék figyelemmel minden gyermek számára az esélyegyenlőséget.
* Alakítsanak ki kapcsolatot a **Vas Megyei Pedagógiai Szakszolgálattal, Védőnői szolgálattal,** Szociális Szolgáltató Központokkal és a Gyermekvédelmi Szakszolgálattal.

A gyermek- és ifjúságvédelemmel összefüggő továbbfejlesztési terveink:

* Szülői igény, felkérés esetén segítséget nyújtunk tanácsadással abban, hogy egészségesen, higiénikus környezetben, megfelelő módon táplálják gyermekeiket. Szükség esetén felhívjuk a figyelmüket a balesetek elkerülésére.
* A segítő szervezetek nevét, címét, telefonszámát állandóan látható helyen kifüggesztjük.
* Továbbra is keressük a pályázati lehetőségeket, melyekkel segíthetjük a hátrányos helyzetű családok gyermekeinek fejlesztését.
* Továbbra is folytatjuk a jól bevált hagyományt, hogy a szülők a kinőtt, de jó állapotú használtruhákat, megunt játékokat, könyveket behozzák az óvodába és azt a rászoruló családoknak felajánlják.

1. **A gyermekek egyéni fejlesztésének alapelvei**

Nevelőmunkánk tudatos végzése magában rejti a gyermekek fejlődésének nyomon követését. Az óvodánkban folyó pedagógiai munka tervezése, elemzése 3 éves kortól a gyermekek megfigyelése, az egyénre szabott nevelési és fejlesztési eljárások, folyamatos és tudatos írásbeli munkát igényelnek. A fejlődési szakaszokat nyomon követjük, elemezzük, és ez alapján határozzuk meg a fejlődés menetét. Az ilyen tervezés segíti a folyamok célirányos, célszerű egymásra épülését. A gyermekcsoportok nevelési terve nem megmásíthatatlan, hanem a gyermekek fejlődési üteméhez, a spontán helyzetekhez, az aktuális feladatokhoz igazodik. Az óvodapedagógusok egyik kiemelt feladata, hogy az egyéni képességfejlesztés minden területen érvényesüljön.

Kialakítjuk a megfelelő környezetet, biztosítjuk a szükséges személyi-, és tárgyi feltételeket. A sajátos nevelési igény szerinti környezet, valamint a speciális segédeszközök akkor biztosítják a nevelési céljaink megvalósulását, ha a gyermekek a napirend során mindig csak annyi segítséget kapnak, ami a további önálló cselekvésükhöz szükséges.

Befogadó szemléletű óvodapedagógusaink törekednek arra, hogy a fejlesztés rendszeres legyen, mert a fejlesztő hatás csak ennek függvényében jelentkezik. Intézményünkben az integráció fejlettebb formáját igyekszünk megvalósíatani. Ezen belül a funkcionális integrációt érvényesítjük: együtt fejlesztjük a gyermekeket a napi tevékenységek során és az óvodai élet egészében. Ezen belül is a teljes funkcionális integráció valósul meg, tehát a nevelés időtartamában mindvégig differenciált együttnevelés folyik és szükség esetén az utazó gyógypedagógus, logopédus különböző fejlesztéseket végez.

**7. Szülők és óvoda közötti kapcsolattartás *(HH, HHH, SNI egyéb problémával küzdő gyermekek)***

|  |  |
| --- | --- |
| **Kapcsolattartás formái** | **HH, HHH, SNI**  **Veszélyeztetett gyermekek, egyéb problémával küzdő gyermek** |
| Szülői értekezlet | 0 család |
| Óvodai programok | 0 család |
| Egyeztetett találkozások | 2 család |
| Fogadóóra | 0 család |
| Családlátogatás | 0 család |
| Egyeztetett találkozók | 4 család |
| Levelezés formában  (zárt facebook csoport, intézményi oldal) | 25 család |

Az 2020/2021 évhez képest az SNI, hátrányos, a veszélyeztetett, egyéb problémával küzdő gyermekek (magatartás, beilleszkedési, tanulási, lelki- és mentális stb.) családjával a kapcsolattartás mértéke **emelkedett**, csökkent.

1. **Tapasztalatok *(HH, HHH, SNI egyéb problémával küzdő gyermekek)* kapcsolattartás során**

|  |  |  |
| --- | --- | --- |
|  | **igen** (család) | **nem**  (család) |
| A szülő elfogadta az óvoda segítségét. | 25 | 0 |
| A szülő szükség esetén bizalommal fordul az óvodapedagógushoz. | 25 | 0 |
| A szülő szükség esetén bizalommal fordul az óvodavezetőhöz. | 3 | 0 |
| A szülő szükség esetén bizalommal fordul a gyermekvédelmi felelőshöz. | 1 | 0 |
| A problémás családok nem jelennek meg a szülői értekezleten, fogadóórán, stb.  A kapcsolatfelvétel kezdeményezése nehéz volt. | 0 | 0 |
| A kapcsolatfelvételt a gyermekvédelem kezdeményezte. | 0 | 0 |

1. **A gyermekek illetve családjukat érintő problémák, amelyek akár a veszélyeztetettség okai lehetnek *(HH, HHH, SNI egyéb problémával küzdő gyermekek)***

|  |  |
| --- | --- |
|  | **Családok száma** |
| anyagi jellegű | 0 |
| foglalkoztatással kapcsolatos (állástalan) | 0 |
| párkapcsolati problémák | 0 |
| gyermeknevelési problémák | 0 |
| magatartás problémák | 0 |
| életviteli problémák (alkohol, drog) | 0 |
| egészségügyi veszélyeztetettség | 0 |
| lakhatási problémák | 0 |
| lelki-mentális problémák (pl.: pszichés problémák) | 2 |
| jogi problémák (pl. a gyermek elhelyezése) | 0 |
| gyermekbántalmazás | 0 |
| családon belüli erőszak (pl.: szülő-szülő; szülő gyermek) | 0 |
| igazolatlan óvodai hiányzás | 0 |
| családtag bűnöző életmódja | 0 |

A család és gyermekjóléti szolgálatnak jelzett ügyek száma: 0

Jelzőrendszeri esetmegbeszélések száma /telefonos, családsegítővel, esetkonferencia, írásos jelzések száma/ : 0

**Összesen: 1 fő gyermek esetében volt indokolt több, kevesebb alkalommal szakember segítségét igénybe venni.**

1. **Intézmény együttműködése a társadalmi környezettel**

|  |  |  |
| --- | --- | --- |
| **Szakember megnevezése** | **fő** | **Tapasztalatok** |
| Gyámügyi ügyintéző | **0** |  |
| Családsegítő /esetmenedzser/ | **0** |  |
| Nevelési Tanácsadó | **5** | **1** |
| Gyermekpszichiáter/pszichológus | **8** | **1** |
| Óvodai szociális segítő | **0** |  |
| Védőnő | **86** | **1** |
| Egyéb: mediátor, jogász, orvos | **0** |  |
| Óvoda-iskola közötti kapcsolat | **22** | **1** |
| Bölcsőde-óvoda kapcsolata | **0** |  |
| Civil szervezetek | **3** | **1** |

Lehetséges tapasztalatok(számmal jelölve a táblázatban)

1. az együttműködés megfelelő

2. az együttműködés nem megfelelő

3. rendszeres kapcsolattartás, korrekt

1. **Óvodai programokon való részvétele a családoknak**

A családokkal rendezett hagyományos programok az idei nevelési évben a járvány miatt nem kerültek megrendezésre. A családoknak online formában küldtük az óvodában megtartott jeles napok, programok témáit, ajánlásokat az otthoni hasznos időtöltéshez.

|  |  |
| --- | --- |
| **Programok** | **X jelölve** |
| Jeles napok megünneplése | **-** |
| Gyermeknap | **-** |
| Évzáró-nagyok búcsúja (járványügyi helyzetnek megfelelően, az intézkedési tervben megfogalmazottak szerint) | **X** |
| Közös játék délutánok szülőkkel | **-** |
| Egészségvédő programok /védőnők szervezésében/ | - |
| Egyéb: kirándulások, élménypedagógiai foglalkozások, stb. | **-** |

1. **A gyermek helyzetének javítása érdekében tett egyéb tevékenységek**

|  |  |
| --- | --- |
| **Tevékenység** | **x jelölve** |
| A szülők gyermeknevelési kompetenciáinak fejlesztése | **X** |
| Családsegítővel való konzultáció | **-** |
| Tehetséggondozás (rajzpályázat, sport egyéb) | **X** |
| Családok támogatása (adományok gyűjtése, beszélgetés, segítés) | **X** |
| Civil szervezetekkel, egyesületekkel való kapcsolattartás | **X** |
| Családsegítőhöz irányított családok száma | **0** család |

A **gyermekvédelmi felelős – óvodavezető – óvodapedagógus – szakember közös megbeszéléseinek** száma: 2 alkalom

**A gyermekvédelmi felelős – óvodavezető – óvodapedagógus – szülő – szakember** /esetkonferencia/ közös megbeszéléseinek száma: 0 alkalom nem volt rá szükség (aláhúzással)

**Gyermekvédelemmel kapcsolatos továbbképzésen** (Vas Megyei Pedagógiai Szakszolgálat), Gyermekvédelem, gyermekvédelmi munkaközösség, prevenciós napok, tanácskozások) **0** fő vett részt az óvodából.

**13. Eredményesség**

**Gyermekvédelmi tevékenységek, megvalósított feladatok**

A szülők a nevelési év kezdetekor tájékoztatást kaptak arról, hogy ki az, aki ellátja a gyermek-, és ifjúságvédelmi feladatokat. Megfelelő szóbeli-, illetve írásbeli információt nyújtottunk a gyermekvédelmi felelős, a szociális segítő fogadóóráiról is.

Az óvodába járó gyermekek családi helyzetének feltérképezése a nevelési év elején megtörtént.

Folyamatos kapcsolatot tartunk a Egészségügyi és Közszolgálati Osztály, Egészségügyi, Kulturális és Köznevelési Iroda dolgozóival a rendszeres gyermekvédelmi támogatásban részesülő gyermekek és az óvodáztatási támogatás adatszolgáltatása érdekében. A nevelési év elején nyilvántartásba vettük a hátrányos, a halmozottan hátrányos és veszélyeztetett helyzetű gyermekeket.

A feltárt problémákra a megoldási javaslatokat kidolgoztuk, és egyeztettünk a csoportban dolgozó óvodapedagógusokkal, szükség esetén külső szakember segítséget vettük igénybe. A hátrányos helyzetű családok megsegítésének lehetőségeit megbeszéltük.

Rendszeres gyermekvédelmi támogatásban 9 gyermek részesül.

A családi környezet megfigyelésére az idei évben nem volt szükség.

Általánosságban a gyermekek gondozottságával nem volt probléma, egy-egy eset előfordult, amit a csoportban dolgozó óvodapedagógusok illetve a védőnő tapintatosan meg tudtak beszélni a szülőkkel. Elmondhatjuk, hogy a szülők együttműködőek.

Fejtetvesség az elmúlt évekhez mérten kevesebb gyermeknél fordul elő, ez köszönhető a folyamatos védőnői ellenőrzéseknek és az óvodapedagógusok tájékoztató munkájának.

Intézményünkben „Az Ipartelep Óvodájáért Alapítvány” tevékenykedik az óvoda működési feltételeinek támogatása érdekében. Pályázati támogatások elnyerésével, az SZJA 1% felajánlással szerzett bevételből a nevelési év során új eszközök és játékok beszerzése, gyermekprogramok támogatása vált lehetővé.

A baleset megelőzése érdekében az óvoda épületében és udvarán a lehető legrövidebb időn belül igyekszünk megjavíttatni a megrongálódott használati tárgyakat. Az idei nevelési évben a Búzavirág csoport öltözőjének felújítására került sor.

Szülői értekezleten a szülőket tájékoztattuk az igényelhető segélyezési formákról (ingyenes étkezési lehetőség).

Bizalmas partneri kapcsolatot alakítottunk ki az óvodapedagógus és a szülők között.

Külső segítő intézményekkel folyamatos kapcsolattartásban voltunk, a Családsegítő és Gyermekjóléti Szolgálat munkatársával, szociális segítővel a szülők a szülői értekezleten megismerkedhettek.

A szociális helyzetelemzés összegzéséből adódó prevenciós feladatokat megbeszéltük.

Adománygyűjtést szerveztünk a rászoruló gyermekeknek (cipős doboz akció, ruhagyűjtés).

Egészségügyi szűrővizsgálatokon (látás, hallás, fogászat, fejtetvesség) rendszeresen részt vettek a gyermekek.

Az óvoda orvosával a törvényi változások miatt csak szükség esetén tudjuk felvenni a kapcsolatot, a gyermekek éves státuszvizsgálatát a gyermekek háziorvosa végzi. Óvodánk védőnőjével, éves együttműködési terv alapján működünk együtt. A terv részletesen rögzíti a gyermekekkel kapcsolatos egészségügyi felülvizsgálatok feladatait. A védőnő folyamatosan ellenőrzi és segíti az intézményt a személyi higiénia ellenőrzésében.

Az idei évben a járványügyi helyzetre való tekintettel a beíratás rendhagyó módon, de a törvényi előírásoknak megfelelően történt.

A beiratkozáshoz szükséges iratokat a szülők a gyermek első óvodai nevelési napján bemutatják. A beíratott gyermekek szülei kivétel nélkül felvették a kapcsolatot az intézményvezetővel.

2020. január 1-jétől a szülő a tárgyév május 25. napjáig benyújtott kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

A körzetünkben elé családok részéről felmentési kérelem iránti igény nem mutatkozott.

Az újonnan óvodánkba kerülőknek az első szülői értekezletére 2021.augusztus hónapban kerül sor, melynek időpontjáról minden érintett tájékoztatást fog kapni.

A meglévő adatok alapján a 2021/2022-es nevelési évet is az Alapító Okirat-ban meghatározott maximális létszámmal indítjuk.

**A tanköteles gyermekek óvodába járását ellenőriztük, igazolatlan hiányzás nem volt.**

**Az iskolakészültségi szint mérésének, értékelésének feladatai:**

Módosultak az óvodával kapcsolatos előírások a köznevelési törvény 8. § (1)-(3) bekezdéseiben. Az óvoda feladatával kapcsolatban bekerült az (1) bekezdésbe, hogy az óvoda a gyermeket fokozatosan, de különösen az utolsó évében az iskolai nevelés-oktatásra készíti fel. Az óvoda addig az évig kötelező, amelynek augusztus 31. napján a gyermek hatodik életévét betölti, hiszen ettől az évtől kezdve válik tankötelessé.

2020. január 1-jei hatállyal változásokat vezetett be a módosított köznevelési törvény azoknak a számára, akik a tanköteles kor elérését követően különféle okok miatt még egy évig az óvodában szeretnének maradni. Az eddigiekben a tanköteles kor elérését követően további egy évig az óvodában maradhattak azok a gyermekek, akiknek ezt az óvoda vezetője, a szakértői bizottság vagy az óvoda, iskola, szülő kezdeményezésére indított iskolaérettségi vizsgálat alapján a szakértői bizottság ezt indokoltnak találta. A 2020. január 1-jét hatályba lépő új előírást a köznevelési törvény tartalmazza az alábbiak szerint:

Nkt. 45. § (2): A gyermek abban az évben, amelynek augusztus 31. napjáig a hatodik életévét betölti, tankötelessé válik. A tankötelezettség teljesítése a tanév első tanítási napján kezdődik. A szülő kérelmére a felmentést engedélyező szerv döntése alapján a gyermek további egy nevelési évig óvodai nevelésben vehet részt. A szülő kérelmét az iskolakezdés évében január 15-éig nyújthatja be a felmentést engedélyező szervhez. Ha az eljárásban szakértőt kell meghallgatni, akkor csak szakértői bizottság rendelhető ki, és a függő hatályú döntésben nem kell rendelkezni a kérelmezett jog gyakorlásáról. Ha a szakértői bizottság a szülői kérelem benyújtására nyitva álló határidő előtt a gyermek további egy nevelési évig óvodai nevelésben történő részvételét javasolja, a szülői kérelem benyújtására nincs szükség. Ha a gyermek az iskolába lépéshez szükséges fejlettséget korábban eléri, a felmentést engedélyező szerv a szülő kérelmére engedélyezheti, hogy a gyermek hatéves kora előtt megkezdje tankötelezettségének teljesítését.

Az idei nevelési évben már a fentiekben megfogalmazottak szerint jártunk el:

* 2020 szeptemberében az intézmény fejlesztőpedagógusa és a Vas Megyei Pedagógiai Szakszolgálat szakembere elvégezte a tanköteles korú nagycsoportos gyermekek játékos iskolaérettségi szintfelmérőjét. Az arra rászoruló gyermekeknél a készség- képességfejlesztést egyéni fejlesztési terv elkészítése után az óvodapedagógusok, fejlesztőpedagógusok, tudatos pedagógiai munkával megkezdték az egyéni differenciált felzárkóztatást, illetve folyamatosan végezték a nevelési évben.
* A fejlődés valamilyen területén lemaradt gyermekeknél, amennyiben óvodán belül nem tudtuk a problémát orvosolni, szakember segítségét igénybe vettük.
* A Szakszolgálathoz küldött gyermekek szakvéleményét megismertük, megbeszéltük a problémákat és a feladatokat. Fejlesztő óvodapedagógusok szakmai segítségét igénybe vettük.
* A BTM-es gyermekek fejlesztését óvodánk fejlesztőpedagógusa maradéktalanul elvégezte.
* A hátrányos és veszélyeztetett helyzetű gyermekek fejlődését nyomon követtük. Esélyegyenlőség biztosítását figyelembe vettük a gyermekek optimális, időben történő iskolakezdése érdekében.
* Az SNI gyermekek fejlődését, felzárkóztatását, gyógypedagógus útmutatásai alapján végeztük. Az SNI-s gyermekek ellátását az önkormányzati szakszolgálati koordinátor szervezésével a gyógypedagógusok készítik el és a fejlesztést is ők végzik.
* Az idei évben is segítettük a szülőket az iskolaválasztásban, megosztottuk az iskolák nyílt napjaira szóló meghívókat.
* A Kormány által kihirdetett járványügyi vészhelyzet illetve az ügyeleti rendszerben történő működtetés miatt on-line formában tartottuk minden családdal a kapcsolatot. Külön figyelmet fordítottunk a hátrányos helyzetű családokra.

**A beiskolázás adatai életkor szerint és a hátrányos gyermekek arányának figyelembevételével a 2020/2021 nevelési évben:**

**Tanköteles gyermekek száma: 38 fő, ebből**

Hátrányos helyzetű: 1fő

SNI: 2fő

Egyéb problémával küzdő gyermek: 2fő

**Iskolai tanulmányait megkezdi: 23 fő ebből**

Hátrányos helyzetű: 1 fő

SNI: 2 fő

Egyéb problémával küzdő gyermek: 2 fő

A Szakértői Bizottság szakvéleménye alapján óvodában marad: 15 fő

A 2020-2021-es nevelési évben óvodánkban HH, SNI gyermek: **volt**

A hiányzások száma a hátrányos helyzetű, veszélyeztetett gyermekeknél nem volt számottevő, a gyermekek rendszeresen jártak óvodába. Igazolatlan hiányzást nem tapasztaltunk.

Együttműködési megállapodás alapján szoros kapcsolatot tartottunk a Szombathelyi Nyitra Utcai Általános Iskola, Szombathelyi Bercsényi Általános Iskola nevelőtestületével. Közös munkaterv alapján törekszünk az óvoda-iskola átmenet megkönnyítésére. Az idei nevelési évben a kapcsolattartás on-line formában valósult meg.

A gyermek feltétel nélküli elfogadását szeretetét alapvető feladatnak tekintettük.

Alapítványunk, illetve intézményünkkel kapcsolatban álló civil szervezetek támogatást nyújtottak a rászoruló szülőknek.

Védőnővel, gyermekorvossal, gyermekvédelmi felelőssel rendszeresen konzultáltunk, probléma esetén együtt kerestük a megoldást.

Kiemelkedően fontos feladatunk volt a gyermekek személyiségének, tehetségének, képességének megismerése, feltárása. Ehhez igazodóan megkerestük azoknak a nevelési, tanulási folyamatokat és lehetőségeket, amelyek biztosították a személyre szóló sikert gyermekeink számára (óvodánkban működő tehetségműhely, rajzpályázat, pedagógus napon való részvétel).

Elősegítettük az egyéni felkészülés, felzárkózás lehetőségét minden rászoruló gyermek részére (egyéni differenciált fejlesztés sporton belül, gyógypedagógus, logopédus, egyéb szakember közreműködésével, egyéni fejlesztés fejlesztőpedagógus segítségével).

Óvodapedagógusaink a gyermek eredményeiről folyamatosan (félévente) visszacsatoltak a szülőknek/gondviselőknek. A gyermeki fejlődést folyamatosan követték, ezt dokumentálva elemezték az eredményeket. Amennyiben szükséges volt, fejlesztési tervet készítettek.

2020-2021 nevelési év során csoportszinten valósítottuk meg programjainkat, melyeken a járványügyi helyzet miatt a családok nem vehettek részt.

A kialakult járványhelyzet miatt on-line formában tartottuk a kapcsolatot a családokkal. A személyes kontaktust kerülve ugyan, de nem maradt el a Húsvéti köszöntő, locsolkodás és a Gyermek nap sem.

Figyelembe vettük a szülői igényeket az ügyeleti ellátással kapcsolatban.


Az óvodai gyermekvédelmi éves beszámolót elkészítettük az óvodavezető, illetve a nevelőtestület jóváhagyásával.

Szombathely, 2021. június 15.

Halász Imréné Németh Zsuzsanna

Óvodavezető Gyermekvédelmi felelős

**Beszámoló a nyári életről**



Minden óvodai dolgozó a nyári napok tartalmas és vidám eltöltésére törekszik, különböző tevékenységekkel várjuk a gyermekeket, szemmel tartva életkorukat, alkotó kedvüket. Az iskolába induló gyermekeinknek a nyár folyamán játékos fejlesztő tevékenységeket tervezünk.

Ízelítő a nyári óvodai programokból:

* + - madáritató készítése, folyamatos vízpótlás,
    - mozgásos játékok,
    - homokvár építése,
    - kavicsfestés,
    - gyurmázás, agyagozás
    - rajzverseny az aszfalton,
    - vizes játékok, vízipisztollyal célbalövő verseny,

A kánikulára tekintettel azokon a napokon, amikor hőség és hőségriadó van, a szabályokat betartva tevékenykedünk a szabadban. Hőségriadó esetén 11.ooh-15.00h között kizárólag az óvoda épületében tartózkodunk.

Folyamatosan gondoskodunk a gyermekek folyadékbeviteléről -udvarunkon van ivókút-, és odafigyelünk a higiéniai szabályok betartása is, a fertőzések megelőzése érdekében.

Figyelmet fordítunk arra is, hogy a gyermekek bőrét a nagy nyári melegben folyamatosan napvédő krémekkel ápoljuk. A Nap gyermekei országos pályázaton óvodánk hozzájutott a napozó készítményekhez.

A dajka kollégák a járványhelyzetre való tekintettel a szabályoknak megfelelően folyamatosan fertőtlenítették, illetve fertőtlenítik az óvodát. A takarítás folyamatosan zajlik, de emellett július utolsó heteiben kitakarítják az óvoda minden helyiségét, hogy az új nevelési évben tiszta, és esztétikus környezetben tudjuk fogadni óvodásainkat.

**Szeptemberben várjuk örömmel az új és régi óvodásainkat!**

**Szombathely, 2021. 06. 15.**

Halász Imréné

|  |  |
| --- | --- |
| **Intézmény OM - azonosítója: 201754** | **Intézményvezető**  ........................................  aláírás |
| **Legitimációs záradék** | |
| **Elfogadó határozat**  A Szombathelyi Vadvirág Óvoda Nevelőtestülete az éves Beszámoló tartalmát megismerte, megvitatta, és nyílt szavazással, 100 %-os arányban, a 2020-2021-es nevelési év Beszámoló-ját elfogadta.  Szombathely, 2021. június 25. | |
| **Nevelőtestület nevében**  …………………………………………  aláírás | **Alkalmazotti közösség nevében**  ........................................................  aláírás |
| **A dokumentum jellege: Nyilvános** | |
| **Szülői szervezet nevében**  Egyetértési nyilatkozat  A Szombathelyi Vadvirág Óvoda Szülői Szervezete kijelenti, hogy az intézmény 2020-2021-es nevelési év Beszámolójával egyetért.  Szombathely, 2021. június 25. ...........................................  aláírás | |
| **Fenntartó nevében**  Szombathely Megyei Jogú Város Közgyűlésének Kulturális, Oktatási és Civil Bizottsága a Szombathelyi Vadvirág Óvoda 2020-2021-es nevelési év Beszámolóját a …………………………………………………számú határozatával jóváhagyta.  .................................................  aláírás | |